Sunsundeguiko langileek mobilizazioak egin dituzte, kategoria profesionalaren aitortza exijitzeagatik zigortu duten enpresa-batzordeko delegatu bati elkartasuna erakutsiz | LAB SINDIKATUA\nEkintza Sindikala Sunsundeguiko langileek mobilizazioak egin dituzte, kategoria profesionalaren aitortza exijitzeagatik zigortu duten enpresa-batzordeko...\nAltsasuko Sunsundegui enpresako langileak mobilizatu egin dira enpresa batzordearen babesarekin, LABeko delegatu bat lan eta soldata gabe zigortu ostean. 2017. urtetik akordio bat dago enpresan, besteren artean LABek sinatua, bertan batzorde baten bitartez kategorien gaiari heltzea adostu genuen.\nHiru urte eta gero ez zaio irtenbiderik eman gaiari, enpresan lan baldintza ezberdinak daude aurreko krisian hartutako doikuntza neurrien ondorioz. Ez dira kategoriak behar den bezala onartzen eta ez da metaleko hitzarmena betetzen. Modu honetan delegatuak uko egin zion bere kategoriatik gora dagoen lan bat egiteari. Honen aurrean enpresak errepresioaren hautua egin zuen 12 eguneko lan eta soldata gabeko zigorra ezarri zion.\nEnpresak zigor honekin, langile guztien kategorien gaia heltzea ekidin nahi du neurri eredugarriak inposatuz eta langileak mehatxatuz. Langileak ez du aurretik inongo zigorrik izan.\nArrazoi honegatik, delegatua babesteko asmoz (zigorra atzera bota dadin) eta langile guztiei dagokien kategoria onartua izan dadin metaleko hitzarmenak ezartzen duen terminoetan, behar diren neurri juridiko guztiak hartu ditugu.\nHorregatik guztiagatik, enpresari exijitzen diogu delegatuaren kontrako zigorra bertan behera utz dezan eta langile guztiei dagokien kategoria onar diezaieten, benetan egiten dituzten funtzioen arabehera.


Auto Auction Ended on VIN: 1FMEU63E78UA35459 2008 Ford Explorer X in Houston, TX Welcome, Guest! Log In\n: off Add to Watchlist Lot # 260456862008 FORD EXPLORER X 4.0L 6 6 for Sale at\nTHIS VEHICLE IS BEING SOLD AS "AS IS - WHERE IS" - ALL BIDS ARE BINDING AND ALL SALES ARE FINAL What this means Copart Auto Auction FORD Lot Details Lot # 26045686 Est. Retail Value $9,713 USD Repair Est $0 USD Ownership Doc Type TX\n- NONREPAIRABLE TITLE-FLOOD Odometer 105,450 ACTUAL Primary Damage WATER/FLOOD VIN 1FMEU63E78UA35459 Body Style 4DR SPORT UTILITY Color WHITE Engine 4.0L 6 6 Drive Rear-wheel drive Cylinders 6 Fuel GAS Keys YES Bid Information Auction Location Houston, TX show on map Sale Date Monday, 0, 0000 Live Auction Item Item # 0\nShowing 12 of 1,348 2015 FORD EXPLORER L Auction: Atlanta West, GA Time Left:\n$6,100 USD 2002 FORD EXPLORER S Auction: Columbia, SC Current Bid:


Zornotzako gudua - Wikipedia, entziklopedia askea.\n1808ko urriaren 31\n43° 19′ 09″ N, 2° 44′ 03″ W / 43.319167°N,2.734167°W / 43.319167; -2.734167Koordenatuak: 43° 19′ 09″ N, 2° 44′ 03″ W / 43.319167°N,2.734167°W / 43.319167; -2.734167\nZornotzako gudua Espainiako Independentzia Gerrako gudua izan zen, 1808ko urriaren 31n gertatua.\nLefebvre mariskalak azaroaren 2an Bilbo hartu ondoren, Napoleon Bonaparte berak Grande Arméeren operazioak zuzendu zituen.\nUrriaren 31n Lefebvrek Napoleonen aginduak bete ez eta bere IV. Gorputzak presazko eraso bat egin zuen. Horrela, ezin izan zuen espainiarrak inguratzea. Espainiar armada, artilleriaren laguntza ez zuena, atzera egin eta era ordenatu batean ihes egin zuen. Frantziarrek 200 hildako izan zituzten eta espainiarrek, berriz, 300 eta beste 300 preso.\nJoaquín Blake jeneralak, Balmasedan, atzera-egitea eten eta bere bila zetorren Victor mariskalak zuzendutako frantziar armada aurre egin zuen.\n↑ a b Smith, Digby. (1998). The Napoleonic Wars Data Book. Londres: Greenhill, 268–269 or. ISBN 1-85367-276-9.\n↑ Calluela Fernández, José Gregorio; Gallego Palomares, José Ángel. (2008). La Guerra de la Independencia. Historia bélica. Pueblo y nación en España (1808-1814). Salamanca: Ediciones Universidad de Salamanca, 162-163 or. ISBN 978-84-7800-334-1.\nOrriaren azken aldaketa: 14 abendua 2019, 15:27.


Alkateak ez du testurik adostu nahi izan – abotsanitz.eus\n5 Iraila, 2020 Albisteak / Udala\nAlkateak ez du testurik adostu nahi izan\nJoan den astean Hondarribiko udal taldeok ez-jaien inguruan adierazpen instituzional bat adostu genuela baieztatu zuen Txomin Sagarzazu alkateak komunikabideen aurrean. Gezurra zen, ez zen halakorik. Larria da alkate batek gezurra esatea, baina Hondarribikoak hainbestetan egin du, ezen ja ez baikaitu harritzen.\nEl alcalde no ha querido un texto conjunto


Enkofratze eta aldamio soluzio integralak Riadeko metroan\nULMAk ATTIEHrekin aliatuta lan egin du, Saudi Arabiako banatzaile ofiziala baita, eta aliantza horren bitartez enkofratu eta aldamioen soluzio integralak jarri ditu azpiegitura garrantzitsu honetan. Azpiegitura, sei linearekin eta 175 km-rekin diseinatu da, eta hiriak dituen 5,7 milioi biztanleri emango die zerbitzua, aurreikusita 2030erako 8,3 milioi biztanle izango direla.\nULMAk soluzio integrala garatu du Peruko Pachachaca plantaren eraikuntza proeiktuan\nEpe laburrekin, eguraldi txarrarekin eta altuera handian egin da lan, eta ULMAk egoki erantzun die baldintza horiei, proiektuaren planifikazioa eta gestioa eta produktuen kalitate egokiarekin.\nNew Ross, munduko zubi estradosaturik luzeena\nN25aren zati hau elementu estrategikoa izango da Irlandako errepide sarean eta Garraio Sare Transeuroparraren zati baean. Proiektuarekin errazago izango da irlaren ekialdera iristea, eta auto ilarak eta auto istripuak gutxituko ditu zonaldean.\nULMAk Peruko Santa Rosa Tunela eraikitzeko proiektuan parte hartu du\nAzken urteetan, gobernuko erakundeak lanean aritu dira zirkulazio dentsitatearen arazoak konpontzeko, metro linea berriak irekiz eta errepide zabalagoak eginez.\nErrendimendu handiagoak obran, HWS panelen aurremuntaketarekin\nNew Jerseyko Provost Square proiektuan, AEBn, panelak ULMAko instalazioetan muntatu dira aldez aurretik, haien tamaina optimizatuta garraiorako eta errendimendu handiagoak lortuta obra gauzatzean.\nULMA soluzio integrala Jaworzno III Zentral Elektrikoa zabaltzeko lanetan\nProiektu honetan ULMAk soluzio integrala eskaini du: ingeniaritzako soluzioak, aldamio eta enkofratuen hornidura, makina gelako eta instalazio elektrikoen eta osagarrien nabeko lanak gainbegiratzeko zerbitzua.\nULMA Constructionek PEFC egiaztagiria eskuratu du ingurumenarekin duen konpromisoaren aitortza gisa\nPEFC egiaztagiriak esparru egokia eskaintzen du nazioartean adostutako arau komun batzuk aplikatzeko, tokiko baldintzetara egokitutako iraunkortasun baldintza globalak ezarrita.\n21 biaduktoa, ULMAren eraikuntza proiektu enblematikoa Polonian\n992 m-luzerarekin, 21 biaduktoak, S7 errepidekoak, Poliniako Lubien eta Rabka Zdrój eskualdeak lotuko ditu.\nULMAk Krakoviako Tauron Arena kirol pabiloiaren eraikuntza proiektuan parte hartu du\nULMAren HWS babes perimetrala, Utrecht erdialdean, Herbehereetan\nHiriaren erdialdean, Geltoki zentraletik urrats batera, World Trade Center (WTC) eraikinak, 32.000 m²-ko azalera duenak, 70 metroko altuera edukiko du, 19 solairutan banatuta.\nHotel berria Manhattango finantza distrituan\n110 metroko altuerarekin, 26 Ann Street eraikina World Trade Centerretik urrats batera dago, eta Fulton Street kaletik hurbil egiten ari den bizitegi eta saltokien proiekturik handienetako bat da.\n« Aurreko 20 elementuak Hurrengo 20 elementuak » 1 2 3 4 5 … 7


Nafarroako Landa-Etxeak » Urkulu mendiko erromatar dorrea\nUrkulu mendiko erromatar dorrea\nMendi ibilaldi hau egin beharra dago, Iratiko Oihanera gatozenean, historiaz ederki jantzirik baitago, gainera. Erromatar aztarnak kasko baten gainean ikustea sari ederra da eta ez genuke aukera galdu beharko.\nAzpegiko soroetan aunitz dira aztarna megalitikoak. Horregatik, zenbait bidexka zirkular balizatu dira inguruetan. Mendi-lepo hori baino lehentxeago aparkatu eta ipar-ekialdera joko dugu, Etzangioko etxoletarantz; hurbil daude (1. argazkia). Urkulu mendiaren oinarriko aldapa latzei helduko diegu Aramuñun, eta poliki-poliki, ezkerraldera eginen dugu, goialdeko harkaitzak saihesteko. Kaskoa mendi batek ezkutaturik dago, eta maiz, lainoek ere bai. Hortaz, lehen zailtasun hori inguratuko dugu, horixe baita zentzuzkoena behera ez jaisteko. 200 m inguruko desnibela igoko dugu, eta lainoak aukera ematen badigu, kaskoaren gainaldea ikusiko dugu. Oraindik ez, ordea, tontor gaineko erromatar aztarnak, dorrea, alegia.\nMendi-hegaletan barna joanen gara, aziendak egindako xendetan, alderik goreneko harkaitzetan ez sartzeko, kaskotik hurbil dagoen mendi-leporaino. Helburua bistan dugula, biderik argienak harturik, tontorreko bizkarrera iritsiko gara; lehenik, dorrearekin batera omen zeuden hormen aztarnak pasatuko ditugu (zelatarien bizilekua, omen). Alderik gorenean, dorrearen aztarnak daude. Ederki ikusten da zirkularra zela, ziurrenera jatorri erromatarrekoa da eta oroitzapenezko xedeetarako eginen zuten. Trophaeum motakoa da.\nSOROLUZEKO TRIKUHARRIA ETA GR11\nIbilbide beretik ez jaisteko, bi kaskoen arteko lepotik hegoaldera joko dugu mendian beheiti Otsarrin barna, xendarik argienak harturik, altuera berehala galdurik. Gero, bide itxura handiagoa duten tarteak aurkituko ditugu, azkenean Orreagatik eta Lepoedertik heldu den GR 11ren marka zuri-gorriak topatu arte. Hegoalderantz joko dugu bidexka balizatu horretan barna Soroluzeko Leporaino eta, handik metro gutxira, Soroluzeko trikuharria aurkituko dugu. Ongi kontserbaturik dago eta Gorosti elkartearen identifikazio-xafla ere badu. Metro gutxira eskuinaldera ere badira aztarna megalitiko katalogatuak. Trikuharriaren ezkerretara dagoen bide nagusira itzulirik, bide argi batek eramanen gaitu Azpegiko eta Etzangioko sakanean beheiti, pagadi txiki bat gurutzaturik, harik eta berriz ere hasierako etxoletara iritsi arte (1. argazkia). Azken errekastoaren gainetik egin beharko dugu jauzi, Azpegin utzi dugun autora berriz ere igotzeko.\nXenda hegal erdian. Zailtasunik handiena Azpegin lainoa topatzea izan daiteke.\nGoogle Mapsek markatzen ez badu ere eta lehenago bukatzen bada ere, errepide meharra Azpegiko (Urkulura joateko) eta Organbideko (Arpeara joateko) lepoetaraino igotzen da eta Orbaizetako Olan ongi seinaleztaturik dago.


Mendi lasterketetako Euskal Selekzioa, 2014a prestatzen - Ibilkari - Berria\nMendi lasterketetako Euskal Selekzioa, 2014a prestatzen\nEspainiako eta Munduko Kopa helburu nagusi.\n2013-12-04 / Euskaltrail\nJadanik hasi dira Eneko Alienderen neska-mutilak 2014. urtea prestatzen. Aretxabaletan elkartu ziren selekziokideak hurrengo denboraldirako helburuak finkatzeko. Hasiera batean badirudi, taldeak ez duela aldaketa handirik izango, eta taldean jarraitzeko asmoa azaldu dute gehienek. Aretxabaletako "Leintzgain" baserrian igaro zuten aurreko asteburua eta topaketak askorako eman zuen. Besteak beste, han izan ziren Aitziber Ibarbia, Oier Ariznabarreta, Leire Agirrezabala, Aritz Egea, Imanol Goñi, Elena Calvillo, Jokin Lizeaga, Iban Letamendi eta Eneko Aliende hautatzailea.\nOstiralean, hurrengo urtean jantziko dituzten arropen berri izan zuten, TERNUAren egoitzan. Iose, Gorka eta Rikardok, informazio guztiaren berri eman zieten taldekideei. Badirudi, Euskal Selekzioaren aldeko apustu argia egingo duela etxeak 2014an.\nHandik atera ondotik, Udalaitz aldera abiatu ziren arratsaldean korrika saio bat egiteko. Dutxa hartuta, Kepa Larrearen eskutik, afari eder batez gozatzeko aukera izan genuen. Bakoitzaren asmoak agertzen joan ziren, besteak beste, Zegama-Aizkorri, Espainiako Txapelketa taldeka, udarako lasterketak, Munduko Kopa… 2014an ere, badirudi Zegama-Aizkorri izango dela mugarria selekzioan aurrera jarraitzeko. Lasterketa horretan ondo ibiltzeak zerikusi handia izango du behintzat. 2014aren zain geratuko gara beraz.


Jubis - VisitGorliz\nLurralde honetako produktuekin egindako amamen janari tipiko eta tradizionala dastatu ezazu. Lokaleko hormetan aurkituko duzu haien eskaintza; arrazioak, eguneko eta asteburuko menuak (kriantza botila barne), karta eta bestelako produktuak. Gainera janariari zapore guztia lasaitasunez atera ahal izateko kale lasai batera ematen duen terraza zabala dauka.\nEguneko menua: 11€\nAsteburuko menua: 18€\nAstelehenetik Ostegunera 09:00 -22:00\nOstiraletik Igandera 09:00-23:30\nAstelehenetik Otiralera 09:00-00:00\nLarunbatetik Igandera 11:00-00:00\nHelbidea: Iberre 3\nTel: 944 713 001


Ama lurra eta euskaldunak - Nerea Zuluaga Mauri - Uriola.eus\nGaur egun, gauza gutxi aldatu dira mendiaren eta inguru naturalen atxikimendu ereduari dagokionez. Beharbada, zerbait teknifikatuagoak eta indibidualistagoak gara (gogora datozkit gailurretan egiten ditugun selfiak edota ibilitako pausuak -eta ia-ia arnasestuak ere- neurtzen dituzten erlojuak), baina oraindino naturak euskal identitatea performatzerako orduan duen garrantzia ezin uka daiteke.\nNaturaren balioak, hala, gizarte modernoen kontsumismo edota arintasunarekin txirikordatu dira, eta gaur egun, hegazti, paisaia edota isiltasunaz gain, mendian behera ziztu bizian datozen bizikletak ikusi ohi ditugu, edota korrikalariak, goranzko bide aldapatsuetan.\nHonekin guztiarekin ez dut esan nahi Euskal Herria naturarekiko harreman harmoniatsuan egon den herria garenik eta hori mantentzen dugunik. Are gehiago, maiz oso modu idilikoan agertzen dugun diskurtsoarekiko kritikoa izan nahi dut, eta ama lurraren egunaren (apirilaren 22a) aitzakiarekin esatera nator naturarekin dugun harremana ez dela osasuntsuegia. Alegia, naturari balio instrumentala ematen diogu gure aisialdian "haize freskoa" hartzeko erabiltzen dugunean. Eta duen berezko balioa ukatzen diogu bertoko ekosistema anitzak suntsitzeko zalantza izpirik erakusten ez dugunean.\nEuskal identitatea naturarekin lotuko badugu, beraz, ez gaitezen izan inozoak, ezta hipokritak ere, eta ez dezagun ahaztu ez dugula naturarekiko harremana inoiz ere sendatuko ama lurraren berezko balioa onartu ezean, ezta ere bioanistazunaren maitaleak bilakatzen ez bagara.


Udalerri euskaldunetako gazteek barra-barra egiten dute euskaraz, sarri hizkuntza gutxiagotu baten komunitateko kide direla jabetu gabe. Udalekuetan kontzientzia hartzen ahalegindu dira eta udalekuak bukatuta nonahi euskarari errazago eusteko gai izango dira. Argazkian, gazteak Zestoako Sastarrain baserri eskolan. Argazkia: Dani Blanco.\nAstebeteko udalekuak antolatzen dituen lehen urtea da UEMArena, estreinaldia; eta dagoeneko gazteak etxera itzuli badira ere, guk azken egunetan harrapatu ditugu Zestoan. 15 eta 18 urte bitarteko hamasei gazte euren kabuz gosaldu ondorengo jolasa erabaki eta antolatzen utzi ditugu baserri-eskolako gela batean, eta gurekin bildu ditugu Jokin Uranga UEMAko hezkuntza arloko arduradun eta udalekuetako koordinatzailea, Aizpea Aristi begiralea eta Irati Mendizabal, 14 urteko gazte oiartzuarra.\n“Salto!-ren helburua euskaraz bizi diren gazteek inertziatik kontzientziarako saltoa ematea eta horrekin efektu biderkatzailea sortzea” dela azaldu zuen udalerri euskaldunen elkarteak udako programaren aurkezpenean, eta “aisialdiarekin eta euskal kulturarekin lotutako egitarau erakargarriarekin, gazteak gaiaren inguruan sentsibilizatuta, ahalduntze kolektiborako urratsa eman nahi da udaleku hauekin”. Baina bete al dira benetan helburuak? Galdera hori egin die kazetariak hiru lagunei, eta hirurak, bakoitzak bere esparrutik begiratuta, gustura azaldu dira. “Ez ditugu formazio udaleku batzuk antolatu nahi izan. Horretarako badago ikasturtean zehar programazio oso bat prestatuta, eta ez ditugu ‘aspertu’ nahi izan hitzaldiekin edo tailer serioekin. Uste dugu gozamenetik eta plazeretik, zeharka bada ere, gauza asko barneratzen direla. Udaleku hauen helburua udalerri euskaldunetako gazteak elkar ezagutu, euren egunerokotasuna partekatu eta beste herrietan ere euskaraz bizi direla ikustea izan da; eta hemendik bueltan bakoitzak bere herrian hizkuntzaren eusle papera jokatzea. Azken batean irla txiki batzuk gara”, adierazi digu Jokin Urangak.\n“Zazpi egunetan talde-giro zoragarria izan dugu bai gazteen eta bai begiraleon artean. Jolasen eta ekintzen bidez aritu gara aipatu duzun kontzientziazioa lantzen. Euskal musika eta kulturari lotutako eguna izan genuen atzo, adibidez, eta algara artean entzun eta ezagutu genituen hainbat euskal talde. Gazteei hitz bat eman eta hitz horri lotuta ahalik eta abesti gehien biltzea izan zen jolasetako bat. Gustura aritu ziren, eta balio izan zigun ikusteko zenbat kanta dakizkigun, zein gai diren euskal musikagintzan agertzen direnak, eta abar”, kontatu digu Aizpea Aristik.\nIrati Mendizabal gazteak ere “oso balorazio positiboa” egin du: “Oñati, Oiartzun, Bermeo, Otxandio eta Igorreko hamazazpi lagun elkartu gara eta izugarrizko harremana egin dugu elkarrekin. Denetarik egin dugu, errekan ibili, mendira edo hondartzara joan, ginkanak, gaubelak... oso esperientzia polita izan da, errepikatzeko modukoa”.\nEspero baino talde txikiagoa bildu da, eta antolatzaileek onartu dute “kosta egin dela” gazteak erakartzea. “Alde batetik adina dago. Agian gaztexeagoak gerturatzea errazagoa izaten da 15-18 urte bitartekoak erakartzea baino”, aitortu du koordinatzaileak. “Eta bestetik dago zuk bertso- edo kirol-udaleku batzuk antolatzen badituzu errazagoa izan daitekeela, gazte horiek astero zerbaitek biltzen baititu, zerbait zehatzagoa egiteko jendea batzea errazagoa izan liteke. Gure kasuan, zabalagoa da udalekua bera, eskaintza orokorragoa izan du, eta lehen urtea izanik, gainera, gazteek ez dute aurreko erreferentziarik”, jarraitu du. Baina talde txikiaren “alde onak” azpimarratu nahi izan dituzte hirurek, denen artean harreman estuagoa egiteko neurriko taldea izan baita. Urangaren hitzak: “Ni joan-etorrian ibili naiz, ez naiz begiraleak bezala egunean 24 orduz gazteekin egon. Kanpotik ikusi ahal izan dut harremanen garapena, eta ederra izan da bai gazteen eta bai begiraleen artean sortu den saltsa”.\nAsteburu bateko prestakuntza-saioa jaso dute aurretik begiraleek. Hasteko, UEMA zer den ezagutu, bere ibilbidea zein den, zer helbururekin lan egiten duen eta abar landu dute; eta segidan udalekua bera prestatzeko baliatu dute asteburua. Dena dela ere, begirale gehienak udalerri euskaldunetakoak dira, eta aurretik ezagun zuten elkartea. Gainera, pare bat lehengo urtean Orion UEMAk berak antolatutako Gazte Topaketetan ere aritu ziren lanean, eta beraz, bazuten funtzionamenduaren berri.\nUEMAren hezkuntza proiektua\nUdaleku hauen oinarrian hezkuntza proiektu oso bat dago. Herritarren kontzientziazioa eta sentsibilizazioa da UEMAren ildo nagusietako bat azken urteotan. Horren baitan, euskararen arnasguneei buruzko hezkuntza proiektua sortu zuen duela bi urte, eta azken ikasturteetan UEMAko herrietako ikastetxe guztietan aritu dira lanean elkarteko teknikariak, Haur Hezkuntzako, DBHko eta Batxilergoko ikasleekin. Ikasleen artean hizkuntza ekologiaren diskurtsoa zabaltzea eta arnasguneen garrantzia nabarmentzea da proiektuaren xedea, gazteei euskararen normalizazio prozesuan duten garrantzia ikusarazteaz gain.\nProiektua bere osotasunean garatzeko, eta hezkuntza arautuaren mugak gainditu nahian ekin zioten iragan urtean Salto! proiektuari. Asteburu bateko Salto! Gazte Topaketak antolatu zituen 2017an Orion UEMAk. Eta aurten beste pauso bat eman du: hiru egun haietan landutako eduki guztia modu lasaiagoan lantzeko eta gazte gehiagorengana heltzeko, asteburu bateko egonaldia beharrean aste osoko udalekua prestatzea erabaki dute.\nDatorren urteari begira formatu bereko zerbait antolatuko den oraindik garbi ez badago ere, asteburu bat edo pare bateko egonaldiak aurreikusten ditu UEMAk, gazte hauek elkarrekin harremantzen eta ahalduntzen jarrai dezaten.\nIrati Mendizabal, 14 urteko oiartzuarraren bizipenak\nAtzean Aizpea Arregi begiralea eta lehen planoan Irati Mendizabal udalekuetako parte-hartzailea. Argazkia: Dani Blanco.\n“Udalekuetara joateko gogoa geneukan, eta eskolan eman ziguten Salto!-ren berri. Aukera polita iruditu zitzaigun, eta ez naiz batere damutzen. Oso ondo pasa dugu eta harreman estuak eginda goaz etxera.\nNi Irunen bizitakoa naiz, ez naiz betidanik Oiartzunen bizi izan. Aldaketa handia nabaritu nuen herri batetik bestera hizkuntzari dagokionez. Leku batean inguru guztiarekin gaztelaniaz egitetik, denekin euskaraz hitz egitera pasa nintzen. Oraindik ere Irunera bueltatu eta lagunen batekin euskaraz hitz egiten badut badago bateren bat esaten didanik, “zergatik ari zarete euskaraz?”.\nBaina Oiartzunen ere ez dute dakiten guztiek hitz egiten, eta uste dut hori euskararen kontra egitea dela. Gure hizkuntza da, eta pentsatzen dut inportantea dela dakigunok hitz egitea”.\nKanal hauetan artxibatua: Euskararen erabilera | UEMA | Aisialdia


Aizarna.com :: HERRI MEATZARIA\nAIZARNATAR BATEN IRITZIA\nAizarnako herria,aspalditik nekazal izaera duen herria bezala ezagutzen dugu gehienok. Inguruko baserriak lurra landuz bizi izan dira urteetan zehar. Baina hau ez da inondik ere herri honek eduki duen baliabide bakarra. Gutxi batzuk ondo gogoratzen duten bezala, Aizarna herri meatzaria edo mineroa ere izan da.\nAzken izaera hau familietan ahoz-aho mantentzen joan izan da, baina argi dago gazteen artean jakintza hauek galtzen ari direla. Herritarrok geure kulturaren aberastasun osoa mantendu nahi badugu, komenigarria izango litzateke jakintza hauek gordetzea.\nHorretarako, ideia ona litzateke herrian esposizio edo erakusketa bat zabaltzea . Aizarnarren nekazal eta minero izaerari buruzko tresnak, erremintak ,argazkiak , idatziak , etab. erakuts daitezke Erakusketa horretan .\nErakusketa hau jartzeko badago bigarren arrazoi bat ere:Aizarnara etortzen diren kanpotarrak ez dute herriari buruz zerbait jakiteko modurik . Beraz ,erakusketa bat baliagarria gertatuko litzateke .\nHau iritzi bat besterik ez izan harren , herritarron esku dago erakunde publiko nahiz pribatuen aurrean hau bultzatzea .Aizarnak ,bere kultura eta izaera mantentzeko erakusketa bat merezi duelakoan nago.


Txerto - Wikipedia, entziklopedia askea.\n7Txertoak eta ekonomia\nSendagai biologiko eta farmako\nInjekzio bidezko txertaketa.\nTxertoa prestakin biologikoa da, gaixotasun baten aurrean immunitate hartua aktibatzen duena. Normalean, eritasun jakin bat eragiten duen mikroorganismoaren antzeko agenteez osatuta egoten da, antigeno ere esaten zaienak. Antigenoak hiru motatakoak izan daitezke: indargabetuta edo hilda dauden mikrobioak, horiek ekoitzitako toxinak edo azalean dituzten proteinak. Antigenoak immunitate-sistema aktibatzen du infektatutako organismoan, gorputz arrotz baten moduan identifikatu, eta horren aurkako antigorputz espezifikoak ekoizten ditu. Horrela, etorkizunean infekzio berdina pairatuz gero, gorputza gai izango da mikrobio arrotza azkar ezagutzeko eta suntsitzeko . Txertoak profilaktikoak edo terapeutikoak izan daitezke. Profilaktikoak gaitza gertatu baino lehen prebentziorako erabiltzen diren txertoak dira; terapeutikoak, ordea, ez dira prebentziorako erabiltzen, infekzio edo minbizi-zelulen aurkako tratamendu gisa baizik.\nTxertoak jartzeari txertaketa edo txertatze deritzo. Gaur egun, txertaketa da gaixotasun infekziosoak saihesteko metodorik eraginkorrena. Are gehiago, txertaketa masiboei zor diegu mundu zabalean baztanga bezalako hainbat gaitz infekzioso desagertu izana, baita beste hainbaten maiztasuna murriztu izana ere, hala nola, amorru, poliomielitis edo tetanos gaixotasunenak. Azken hamarkadetatik hona txertoen eraginkortasuna zabal eta sakon ikertu eta egiaztatu da. Sakonki aztertu diren txertoen artean daude influenzaren txertoa, Giza papilomaren birusaren aurkako txertoa eta barizelaren txertoa. Munduko Osasun Erakundearen esanetan, jada hogeita bost infekzio desberdinetarako txertoak daude baimenduta eta eskuragarri.\nBaztangaren aurkako tratamendu moduan birus horren inokulazioa erabiltzen hasi ziren Txinan X. mendean, baina aurkitu den lehen erreferentzia XV. mendekoa da. Garai hartan, sudur bidezko haize-ematea erabiltzen zen; gaixoen pustulak hauts bihurtu eta sudurretik sartzen ziren, baztanga arina zuten pertsonak immunizatzeko asmoz. Horrez gain, haize-ematean oinarritutako bestelako teknikak ere erabiltzen omen ziren Txinan XVI. eta XVII. mendeetan zehar.\nHala ere, baztangaren aurkako aurrerapen garrantzitsuenen artean lehenak Edward Jenner mediku ingelesak egindakoak izan ziren. 1760ko hamarkadan esaten zen behizainek ez zutela inoiz baztanga larria jasango, aurretik behi-baztanga pasatu izanak giza baztangatik babesten zituelako. Hori ikusita, Jenner-ek 1796an 8 urteko haur bati besoa marratu eta zaurian behi-baztangadun gizon baten zornea jarri zion. Sei aste geroago, behi-baztangaren sintomak desagertu zirenean, giza baztangaren birusarekin mutikoa inokulatu arren, ez zuen gaixotasunik garatu. Edward Jenner-ek teknika garatzen eta hainbat indibiduotan probatzen jarraitu zuen eta horren arriskuak txikiak zirela ikusita, Ingalaterran giza baztangan oinarritutako haize-ematea debekatu zen 1840. urtean.\nBehi-baztangaren birusa eta giza baztangarena desberdinak dira, baina antzekotasun batzuk badituzte, eta elkarri immunitatea eragiten diote. Izan ere, behi-baztangaren birusak ez du gizakia kutsatzen, baina antigorputzen sorrera eragiten du eta, ondorioz, gizakiek immunitatea garatzen dute giza baztangaren birusaren aurrean. Horrek giza baztangaren aurkako erresistentzia izatea ahalbidetzen du.\n1880ko hamarkadan Louis Pasteur-ek eman zion hasiera txertoen bigarren belaunaldiari, hegazti-koleraren eta antrax-aren aurkako tratamenduak garatu zituenean. Immunizazio-mekanismo hau izendatzen lehena izan zen eta "vaccine" izena eman zion, latineko "vacca" terminoan jatorria duena. Hori egin zuen Edward Jenner-ek egindako aurkikuntzen omenean, "vacca"-ren esanahia 'behia' delako.\nEdward Jenner, bere seme gaztea inokulatzen.\nAurrerapen horiek ikusita, XIX. mendearen amaieran, derrigorrezko txertoak ezartzeko legeak onartu ziren. XX. mendean zehar, txertoen erabilera asko zabaldu zen eta difteriaren, elgorriaren, hazizurriaren eta errubeolaren aurkako tratamenduak garatu ziren. Oso garrantzitsuak izan ziren 50eko hamarkadan poliomelitisaren aurkako txertoaren garapena eta giza baztangaren desagerpena 60ko eta 70eko hamarkaden bitartean.\nHala ere, oraindik garapen bidean daude herpes sinplearen, malariaren, GIB birusaren eta blenorragiaren aurkako txertoak. \nHona hemen noiz garatu zen gaixotasunen baterako lehendabiziko txertoa:\n1796: Baztangaren aurkako txertoa.\n1884: Koleraren aurkako txertoa.\n1885: Amorruaren aurkako txertoa.\n1890: Tetanosaren aurkako txertoa.\n1896: Sukar tifoidearen aurkako txertoa.\n1897: Izurri pneumonikoaren aurkako txertoa.\nJonas Salk, 1955ean, poliomelitisaren aurkako txertoen hazkuntzarako erabilitako bi botila eskuetan dituela.\n1921: Tuberkulosiaren aurkako txertoa.\n1923: Difteriaren aurkako txertoa.\n1926: Kukutxeztularen aurkako txertoa.\n1932: Sukar horiaren aurkako txertoa.\n1937: Tifusaren aurkako txertoa.\n1945: Gripearen aurkako txertoa.\n1952: Poliomielitisaren aurkako txertoa.\n1954: Japoniar entzefalitisaren aurkako txertoa.\n1954: Lupu beltzaren aurkako txertoa.\n1962: Poliomielitisaren aurkako ahotiko txertoa.\n1963: Elgorriaren aurkako txertoa.\n1967: Hazizurriaren aurkako txertoa.\n1970: Errubeolaren aurkako txertoa.\n1974: Barizelaren aurkako txertoa.\n1977: Pneumoniaren (Streptococcus pneumoniae) aurkako txertoa.\n1978: Meningitisaren (Neisseria meningitidis) aurkako txertoa.\n1980: Baztanga deuseztatutzat eman zen, txertatze lanei esker.\n1981: B hepatitisaren aurkako txertoa.\n1985: B motako Haemophilus influenzaearen aurkako txertoa.\n1989: Q sukarraren aurkako txertoa.\n1992: A hepatitisaren aurkako txertoa.\n1998: Lyme gaitzaren aurkako txertoa.\n1998: Errotabirusen aurkako txertoa.\n2006: Giza papilomaren birusaren aurkako txertoa.\n2012: Lau anduitarako balio duen gripearen aurkako txertoa.\n2013: 71 enterobirusaren aurkako txertoa.\n2015: Malariaren aurkako txertoa.\n2015: Ebolaren aurkako txertoa.\n2015: Dengearen aurkako txertoa.\n2020-2021: COVID-19aren aurkako txertoak. Lehen mRNA txertoak.\nTxertoak gaixotasun infekziosoen kontra egiteko historian egon den baliabiderik garrantzitsuena da. Dena dela, txertoek badituzte mugak, gerta baitaiteke ostalariaren immunitate-sistemak beharrezko erantzuna ez ematea. Erantzun falta eragin dezaketen faktoreak dira, besteak beste, diabetesa, GIB infekzioak, esteroideak eta adina. Arazoa genetikoa ere izan daiteke. Izan ere, B zelulen falta egon daiteke, eta zelula horiek antigorputz-ekoizleak dira. Antigorputz falta izanez gero, ezin izango dira antigenoei lotu eta immunitate-sistemak ez du kaltea ezagutuko (ezagupena antigorputzen bidez egiten baita).\nAntigorputzak ekoizten badira ere, babesa nahikoa ez izatea gerta daiteke. Izan ere, gerta daiteke erantzun immunologikoa erabilgarria izateko motelegia izatea, antigorputzak patogenoak guztiz ez deuseztatzea, edo erresistentea den patogenoaren andui bat izatea. Dena dela, nahiz eta erantzuna optimoa ez izan, heriotza-tasa, gaixotze-tasa eta sendatze-denbora murrizten dituzte txertoek.\nAdjubanteak erabiltzen dira jadanik sortutako babes immunologikoa sendotzeko, bereziki 50-70 urte baino gehiagoko pertsonen artean, adin horretan txertoekiko erantzuna ahultzen delako.\nTxertoen eraginkortasuna ondoko faktoreen araberakoa izan daiteke:\nGaixotasunaren izaerak eragina izan dezake gara daitezkeen txertoen eraginkortasunean.\nTxerto batzuek gaixotasunaren andui jakin batzuekiko espezifizitate nabariagoa dute. Beraz, mikroorganismoaren anduiak eraginkortasunari eragin diezaioke.\nTxertatze-egutegia jarraitu den ala ez.\nTxertoekiko erantzun idiosinkratikoa. Pertsona batzuek ez dute txerto batzuekiko erantzunik ematen, eta beraz, nahiz eta txertoa jaso, ez dituzte antigorputzak ekoizten.\nEtniak, adinak, faktore genetikoek eta bestelako faktoreek ere eragina izan dezakete.\nTxertoa jaso duen norbaitek gaixotasuna pairatuz gero ("breakthrough infection"), birulentzia txikiagoa izango du gaixotasunak. Beraz, gaixotasuna ezabatu zein ez ezabatu, txertoen eragina oso positiboa dela frogatu da. Txertoak garatzen diren ahala, gizartean zehar zabaltzeko txertatze-kanpainak antolatzen dira.\nTxertatze-kanpaina bat antolatzerakoan, komenigarria da zenbait jarraibide kontuan hartzea:\nImmunizazio-kanpainak gaixotasunaren epidemiologian izango duen epe luzerako eraginak aurreikusteko, komeni da modelo bat garatzea.\nMerkaturatutako txerto berriaren gaixotasunaren jarraipena egin behar da.\nNahiz eta gaixotasuna gizartetik ezabatu izana, txertaketarekin aurrera jarraitzea komeni da immunitatea mantentzeko.\nTxertatze masiboen eragina hobeto ulertzeko, adierazgarria da Estatu Batuetako elgorriaren txertoaren kasua. 1958. urtean 763.094 pertsonak pairatu zuten elgorria, eta haietatik 552 hil ziren. Atera ziren txerto berriei esker, gaixotasunaren agerpena zeharo murriztu zen. 2008. urtean 64 elgorri-kasu egon ziren, eta haietatik 54 beste herrialde batetik bidaiatu zuten pertsonek eragindakoak zirela uste zen. 64 pertsona horietatik, 63k ez zuten txertoa jaso edo ez zuten gogoratzen jaso zuten ala ez.\nTxertoen eraginkortasunari esker, baztanga ezabatzea lortu zen, hain kutsakor eta mortala bazen ere. Errubeola, poliomielitisa, elgorria, paperak, sukar tifoidea eta barizela gaixotasunak duela ehun urte baino askoz maiztasun baxuagorekin agertzen dira egun. Murrizketa hori gertatu da jende askok txertoa jasotzen badu askoz zailagoa delako gaixotasuna adieraztea eta zabaltzea. Ondorio horri talde-immunitate deritzo. Polioren kontrako ezabatze-kanpaina gogor baten ondorioz, arazo endemikoa izatetik Afganistan, Nigeria eta Pakistaneko zenbait eremutan soilik agertzera pasatu da. Nahiz eta hain zabalduta egon duela ehun urte, gizakietan soilik adierazten den gaixotasuna denez, beste gaixotasun batzuen kasuan baino nolabait errazagoa izan da. Aipatutako populazio horietara heltzea zaila izaten da muga kultural eta fisikoak direla-eta.\nBestalde, frogatu da txertoek zenbait bakteriok antibiotikoekiko erresistentzia garatzeko probabilitatea murrizten dutela. Izan ere, Streptococcus pneumoniae-ren ondorioz eragindako pneumoniaren maiztasuna txertoen bidez murriztu denetik, antibiotikoekiko erresistenteak diren kasuen proportzioa ere nabariki jaitsi da.\nAlbo-efektuak[aldatu | aldatu iturburu kodea]\nHaurtzaroan zehar ematen diren txertoak oro har ez dira arriskutsuak. Izan ere, albo-efektuak egonez gero, arinak izan ohi dira, eta txertoaren araberakoak. Albo-efektu ohikoenak dira, besteak beste, sukarra, mina injekzio-tokiaren inguruan eta muskuluetako mina. Pertsona batzuetan txertoen osagaiekiko erantzun alergikoa sor daiteke, eta txerto hirukoitz birikoa sukar-konbultsioekin erlazionatu da.\nOso arraroa da albo-efektu larriak gertatzea. Dena dela, barizelaren kontrako txertoak konplikazioak eragin ditzake immunodefizienteak diren pazienteetan, eta errotavirusen kontrako txertoa heste-inbaginazioen sorrerarekin erlazionatu da.\nTxertoak hildako edo inaktibatutako mikroorganismoetatik zein horietatik purifikatutako produktuetatik abiatuta sortzen dira. Mota anitz daude, baina guztien helburu nagusia da antigorputzen sintesia eragiten den bitartean gaixotasuna garatzeko arriskua ekiditea.\nInaktibatutakoak[aldatu | aldatu iturburu kodea]\nJatorriz patogenoak ziren mikroorganismoak konposatu kimikoen, beroaren edo erradiazioen bidez inaktibatzen dira. Beraz, gaixotasuna sortzeko gaitasuna galtzen dute. Horien adibide dira poliomelitisaren txertoa, A hepatitisarena, amorruarena eta zenbait griperena.\nAhuldutakoak[aldatu | aldatu iturburu kodea]\nSakontzeko, irakurri: «mikrobio moteldu»\nTxerto batzuk ahuldutako mikrobio biziz osatuta daude. Kasu askotan, mikroorganismo horiek birus aktiboak dira. Bi motatakoak izan daitezke: infektatzeko gaitasunik ez dutenak, baldintza desfaboragarrietan kultibatuta euren birulentzia-faktoreak galdu dituztelako; edo mikrobioen antzeko organismo ez hain arriskutsuak, immunitate-sistema aktibatzeko gai direnak. Nahiz eta indargabetutako txerto gehienak biralak izan, naturan bakterianoak aurki daitezke. Biralen artean daude, esaterako, sukar horia, elgorria, paperak eta errubeola; eta bakterianoen artean, sukar tifoidea, adibidez. Calmette eta Guérinek garatutako Mycobacterium tuberculosis txertoa ez dago andui kutsakor batez osatuta; horren ordez, "BCG" izeneko eraldatutako andui batek sortzen du erantzun immunitarioa. Yersinia pestis EV anduia daraman indargabetutako txertoa, ordea, izurriteen aurrean immunizatzeko erabiltzen da.\nAhuldutako txertoek badituzte abantailak eta desabantailak. Normalean, erantzun immunologiko iraunkorragoak eragiten dituzte, eta heldu osasuntsuek horiek nahiago izaten dituzte. Baina gerta daiteke pertsona immunodeprimituentzat seguruak ez izatea, eta kasu arraroetan mikrobioek muta dezakete, birulento bihurtu eta gaixotasuna eragin.\nToxoideak[aldatu | aldatu iturburu kodea]\nToxizitaterik gabeko bakterioen toxinak dira. Kasu hauetan gaixotasuna bakterioek sortu beharrean, bakterioen toxinek eragin ohi dute. Horien adibide dira tetanosaren eta difteriaren txertoak. Hala ere, toxoide motako txertoek ez dute beti bakterio-jatorria izan behar: beste organismo batzuen toxinak ere erabil daitezke.\nAzpiunitatedunak[aldatu | aldatu iturburu kodea]\nProteina baten azpiunitatea gai izan daiteke erantzun immunitarioa eragiteko. Adibidez, B Hepatitisaren aurkako azpiunitate-txertoa birusaren azaleko proteinez soilik dago osatuta. Proteina horiek lortzeko, lehen infektatutako pazienteen odoleko serumetik erauzten ziren, baina orain gene biralak errekonbinatzen dira, proteina biralak ekoiztu eta legamietatik erauzi. Azpiunitate-txerto baten beste adibide batzuk GPBaren eta gripearen aurkakoak dira. GPBaren aurkako txertoaren kasuan, proteinaz osatutako kapside birikoaz osatuta dago; gripearen aurkako txertoa, aldiz, influenza birusaren hemaglutinina eta neuraminidasa azpiunitateez osatuta dago. Oro har, azpiunitate-txertoak izurriteen aurrean immunizatzeko erabili ohi dira.\nKonjugatuak[aldatu | aldatu iturburu kodea]\nBakteria jakin batzuek euren kanpo-geruzan polisakaridoak dituzte, hain immunogenikoak ez direnak. Baina molekula horiei toxinak bezalako proteinak lotuz gero, immunitate-sistemak polisakaridoa antigeno moduan ezagutuko du. Teknika hau erabiltzen da B motako Haemophilus influenzaeren aurkako txertoan.\nGaur egun, beste txerto mota batzuekin saiaketak egiten ari dira:\nBektore rekonbinantea: beste desberdin bateko emandako mikroorganismo baten eta DNAren (edukita) fisiologia (gorputza) konbinatuz, immunitatea sor daiteke infekzio-prozesu korapilatsuak dituzten gaixotasunen kontra. Gaixotasun infekziosoen, baita ere minbizirako immunoterapien aurkako txertoak sortzeko ahaleginek, gaixotasun autoimmuneek eta alergiek adierazpen heterologoko sistema aukera|aldaera erabili dute, biralak eta bakterio bektoreak, baita ere DNAren eta ARN-en eraikuntza recombinantesak sartuz. Bektore txerto-mota honetan erabilienak dira birus vaccinia, Lactobacillus eta Lactococcus-eko bakterio laktiko batzuk (ez patogenikoak) eta M.tuberkulosia eta typhi Salmonella-ko moteldutako (oso ondo ezagutzen denez gero eta bere efektu patogenikoak askoz leunagoak direnez gero, azken hau gehiago erabiltzen da). Txerto-mota honen arazo nagusiak dira haien aurreko erantzun immunitarioa gutxiegia izan dadin memoria sistema immunean eta antigenoaren ekoizpenaren indukzioan behin uzteko aukera bektorea dago organismoaren (tetraziklina eta aspirina bezalako eragile erabilera ikasten ari da) barruan.\nDNA txertoa: garapen berriko txertoa, DNA infekzioso batetik sortua. DNA bakterioetako, giza edo abere zelula barruan birusa sartzerakoan funtzionatzen du. Sistema immunitarioko zelula batzuek DNAko agertutako proteina ezagutzen dute eta erasotzen diote eragindako zelulei bezala berezko proteinara ere. Zelula hauek denbora luzean bizi direnez gero, normalean proteina horiek produzitzen dituen agente patogenoa (infekziotzat hartzen dena) periodo luzearen ondoren aurkitzen bada, sistema immunitarioak erasoko die bat-batean. DNA txertoen abantaila produzitzea eta biltegiratzea oso errazak direla. Nahiz eta txerto-mota hau 2006an oraindik esperimentala izan, emaitza itxaropentsuak aurkezten ditu. DNA hori zelulen kromosomaren batean sartuko daitekeen eta mutaziorik produzi dezakeen ez dakigu hala ere konfiantza askorekin.\nTxertoen egutegia[aldatu | aldatu iturburu kodea]\nHerrialde bakoitzak gomendatzen du haurrak ahalik eta azkarren txertatzea, behin hauen sistema inmunologikoa prest dagoenean. Gainera, Osasunaren Mundu Erakundeak (OME) gomendio internazional batzuk eskaintzen ditu.\nHaurren egutegi eta bidaiarien egutegietatik kanpo, badaude txerto batzuk gomendagarriak direnak bizitza osoan zehar; hala nola, gripea, tetanosa, pneumonia... Haurdun dauden emakumeen erresistentzia ikertzea oso ohikoa da errubeolaren aurrean. Adineko pertsonentzat gomendagarriak dira pneumonia eta gripearen aurkako txertoak, izan ere, adin batetik aurrera, arriskutsuago bihurtzen dira gaixotasun batzuk.\nTxertoak eta ekonomia[aldatu | aldatu iturburu kodea]\nEkonomia txertoek jasaten duten erronka handienetakoa da. Txerto baten behar handia duten gaixotasun askok (HIESa, malaria edo tuberkulosia, adibidez) herrialde pobreetako biztanlerian eragin handia dute. Hainbat arrazoien ondorioz, hauen artean enpresa farmazeutiko eta bioteknologia erakundeek aterako luketen benefizio baxuaren aurrean motibaziorik ez sentitzea edota herrialde azpigaratu hauentzako eskuragai ez jartzea. Hala ere, esan behar da, txerto kopuruak gora egin duela azken hamarkadetan, gehienbat umeei ematen zaizkienak hauen lehen urteetan. Txertoen garapenaren gehiengoa gobernu, GKE, unibertsitate eta agentzia internazionalen laguntzari esker eman da. Ikerlari eta politiko askok industria hau batzeko eta motibatzeko deia egiten dute, prezioen gaineko presioa, zergak eta konpromiso enpresarialak bezalako teknikak erabiliz, VIHaren aurkako txertoa aurkitzen duen enpresari ordainsaria ziurtatuz.\nTxertoekiko aurkakotasuna[aldatu | aldatu iturburu kodea]\nSakontzeko, irakurri: «Txertoekiko aurkakotasuna»\nHaurrei txertoa jartzea garrantzitsua dela dioten biztanleen ehunekoa (2018)\nTxertoekiko aurkakotasuna, batzuetan antitxertaketa deitua, txertoa hartzeko edo seme-alabei gaixotasun kutsakorren aurkako txertoa jartzeko errezeloa edo arbuioa da. Termino horren barruan sartzen dira txertaketaren erabateko arbuioa, txertoen atzerapenaren aldekoak, txertoen onarpena baina erabileraren inguruko zalantza erakusten dutenak, edo txerto batzuen erabilera, baina ez beste batzuena defendatzen dutenak. Txertaketaren aurkako argudioak kontraesanean daude txertoen segurtasunari eta eraginkortasunari buruzko adostasun zientifiko izugarriarekin. Munduko Osasun Erakundearen ustez, txertoen aurreko oposizioa da munduko osasunerako hamar mehatxu nagusietako bat.\nTxertoen aurkako jarreraren atzean dagoen eztabaida txertoaren moraltasunari, etikari, eraginkortasunari edo segurtasunari buruzko eztabaida da. Ebidentzia mediko eta zientifikoak erakusten du gaixotasun infekziosoen ondoriozko heriotzaren prebentzioaren onurek immunizazioaren ondorio kaltegarri arraroak konpentsatzen dituztela. Txertaketa XVIII. mendearen amaieran egiten hasi zirenetik, haren aurkariek diote txertoek ez dutela funtzionatzen. Arriskutsuak direla edo izan daitezkeela, horien ordez higiene pertsonala nabarmendu beharko litzatekeela. Edo nahitaezko txertaketek norbanakoen eskubideak edo printzipio erlijiosoak urratzen dituztela. Harrezkeroztik, txertaketen aurkako kanpainek beharrezkoak ez ziren kalteak eta masa-heriotzak eragin dituzte.\nTxertoek albo-ondorioak izan ditzakete, eta immunizazio-programen arrakasta herritarren segurtasunarekiko konfiantzaren araberakoa da. Immunizazioaren segurtasunarekiko mesfidantzek eredu bera jarraitzen dute maiz: ikertzaile jakin batzuek iradokitzen dute osasunaren alterazioren bat txertoaren ondorio kaltegarria dela, hau da, kontrako ondorio horri buruzko iragarpen goiztiarra egiten da. Hasierako azterketa ez dute beste talde batzuek erreproduzitzen eta horren ondoren, zenbait urte behar izaten dira txertoarekiko konfiantza publikoa berreskuratzeko.\n↑ «OMS | Vacunas» WHO (Noiz kontsultatua: 2019-12-19).\n↑ Melief, Cornelis J. M.; van Hall, Thorbald; Arens, Ramon; Ossendorp, Ferry; van der Burg, Sjoerd H.. (2015-9). «Therapeutic cancer vaccines» The Journal of Clinical Investigation 125 (9): 3401–3412. doi:10.1172/JCI80009. ISSN 1558-8238. PMID 26214521. PMC PMC4588240. (Noiz kontsultatua: 2018-11-16).\n↑ Bol, Kalijn F.; Aarntzen, Erik H. J. G.; Pots, Jeanette M.; Olde Nordkamp, Michel A. M.; van de Rakt, Mandy W. M. M.; Scharenborg, Nicole M.; de Boer, Annemiek J.; van Oorschot, Tom G. M. et al.. (2016-3). «Prophylactic vaccines are potent activators of monocyte-derived dendritic cells and drive effective anti-tumor responses in melanoma patients at the cost of toxicity» Cancer immunology, immunotherapy: CII 65 (3): 327–339. doi:10.1007/s00262-016-1796-7. ISSN 1432-0851. PMID 26861670. PMC PMC4779136. (Noiz kontsultatua: 2018-11-16).\n↑ (Ingelesez) Brotherton, Julia ML. (2015-08). «HPV prophylactic vaccines: lessons learned from 10 years experience» Future Virology 10 (8): 999–1009. doi:10.2217/fvl.15.60. ISSN 1746-0794. (Noiz kontsultatua: 2018-11-16).\n↑ Frazer, Ian H.. (2014-05-01). «Development and implementation of papillomavirus prophylactic vaccines» Journal of Immunology (Baltimore, Md.: 1950) 192 (9): 4007–4011. doi:10.4049/jimmunol.1490012. ISSN 1550-6606. PMID 24748633. (Noiz kontsultatua: 2018-11-16).\n↑ United States Centers for Disease Control and Prevention (2011). A CDC framework for preventing infectious diseases. Archived 2017-08-29 at the Wayback Machine. Accessed 11 September 2012. "Vaccines are our most effective and cost-saving tools for disease prevention, preventing untold suffering and saving tens of thousands of lives and billions of dollars in healthcare costs each year."\n↑ Fiore, Anthony E.; Bridges, Carolyn B.; Cox, Nancy J.. (2009). «Seasonal influenza vaccines» Current Topics in Microbiology and Immunology 333: 43–82. doi:10.1007/978-3-540-92165-3_3. ISSN 0070-217X. PMID 19768400. (Noiz kontsultatua: 2018-11-16).\n↑ Chang, Yuli; Brewer, Noel T.; Rinas, Allen C.; Schmitt, Karla; Smith, Jennifer S.. (2009-07-09). «Evaluating the impact of human papillomavirus vaccines» Vaccine 27 (32): 4355–4362. doi:10.1016/j.vaccine.2009.03.008. ISSN 1873-2518. PMID 19515467. (Noiz kontsultatua: 2018-11-16).\n↑ Liesegang, Thomas J.. (2009-8). «Varicella zoster virus vaccines: effective, but concerns linger» Canadian Journal of Ophthalmology. Journal Canadien D'ophtalmologie 44 (4): 379–384. doi:10.3129/i09-126. ISSN 1715-3360. PMID 19606157. (Noiz kontsultatua: 2018-11-16).\n↑ World Health Organization, Global Vaccine Action Plan 2011-2020. Archived 2014-04-14 at the Wayback Machine. Geneva, 2012.\n↑ Lang, Graeme. (2001-03). «Book Reviews : Joseph NEEDHAM, edited by Nathan SIVIN, Science and Civilisation in China, Volume 6. Biology and Biological Technology, Part VI: Medicine. Cambridge: Cambridge University Press, 2000. 261 pp., with bibiliographies and index. ISBN: 0-521-63262-5. Price: £45.00» China Information 15 (1): 299–302. doi:10.1177/0920203x0101500144. ISSN 0920-203X. (Noiz kontsultatua: 2018-11-16).\n↑ (Ingelesez) Needham, Joseph. (2000-04-13). Science and Civilisation in China: Volume 6, Biology and Biological Technology, Part 6, Medicine. Cambridge University Press ISBN 978-0-521-63262-1. (Noiz kontsultatua: 2019-12-19).\n↑ 1952-, Williams, Gareth,. (2010). Angel of death : the story of smallpox. Palgrave Macmillan ISBN 9780230274716. PMC 506248749. (Noiz kontsultatua: 2018-11-16).\n↑ a b Stern, Alexandra Minna; Markel, Howard. (2005-5). «The history of vaccines and immunization: familiar patterns, new challenges» Health Affairs (Project Hope) 24 (3): 611–621. doi:10.1377/hlthaff.24.3.611. ISSN 0278-2715. PMID 15886151. (Noiz kontsultatua: 2018-11-16).\n↑ Dunn, P. M.. (1996-1). «Dr Edward Jenner (1749-1823) of Berkeley, and vaccination against smallpox» Archives of Disease in Childhood. Fetal and Neonatal Edition 74 (1): F77–78. ISSN 1359-2998. PMID 8653442. PMC PMC2528332. (Noiz kontsultatua: 2018-11-16).\n↑ Didgeon, J. A.. (1963-05-25). «Development of Smallpox Vaccine in England in the Eighteenth and Nineteenth Centuries» British Medical Journal 1 (5342): 1367–1372. ISSN 0007-1447. PMID 20789814. PMC PMC2124036. (Noiz kontsultatua: 2018-11-16).\n↑ «TRANSLATION OF AN Address ON THE GERM THEORY.» The Lancet 118 (3024): 271–272. 1881-08 doi:10.1016/s0140-6736(02)35739-8. ISSN 0140-6736. (Noiz kontsultatua: 2018-11-16).\n↑ Baarda, Benjamin I.; Sikora, Aleksandra E.. (2015). «Proteomics of Neisseria gonorrhoeae: the treasure hunt for countermeasures against an old disease» Frontiers in Microbiology 6: 1190. doi:10.3389/fmicb.2015.01190. ISSN 1664-302X. PMID 26579097. PMC PMC4620152. (Noiz kontsultatua: 2018-11-16).\n↑ Grammatikos, Alexandros P.; Mantadakis, Elpis; Falagas, Matthew E.. (2009-06). «Meta-analyses on Pediatric Infections and Vaccines» Infectious Disease Clinics of North America 23 (2): 431–457. doi:10.1016/j.idc.2009.01.008. ISSN 0891-5520. (Noiz kontsultatua: 2018-11-16).\n↑ Appavu, Rajagopal. (2016). «Nanovaccine Development for Cocaine Addiction: Immune Response and Brain Behaviour» Journal of Vaccines & Vaccination 07 (02) doi:10.4172/2157-7560.1000313. ISSN 2157-7560. (Noiz kontsultatua: 2018-11-16).\n↑ Schlegel, M.; Osterwalder, J. J.; Galeazzi, R. L.; Vernazza, P. L.. (1999-08-07). «Comparative efficacy of three mumps vaccines during disease outbreak in Eastern Switzerland: cohort study» BMJ (Clinical research ed.) 319 (7206): 352. ISSN 0959-8138. PMID 10435956. PMC PMC32261. (Noiz kontsultatua: 2018-11-16).\n↑ Préziosi, Marie-Pierre; Halloran, M. Elizabeth. (2003-09-15). «Effects of pertussis vaccination on disease: vaccine efficacy in reducing clinical severity» Clinical Infectious Diseases: An Official Publication of the Infectious Diseases Society of America 37 (6): 772–779. doi:10.1086/377270. ISSN 1537-6591. PMID 12955637. (Noiz kontsultatua: 2018-11-16).\n↑ Orenstein, Walter A.; Papania, Mark J.; Wharton, Melinda E.. (2004-05-01). «Measles elimination in the United States» The Journal of Infectious Diseases 189 Suppl 1: S1–3. doi:10.1086/377693. ISSN 0022-1899. PMID 15106120. (Noiz kontsultatua: 2018-11-16).\n↑ a b c Centers for Disease Control and Prevention (CDC). (2008-05-09). «Measles--United States, January 1-April 25, 2008» MMWR. Morbidity and mortality weekly report 57 (18): 494–498. ISSN 1545-861X. PMID 18463608. (Noiz kontsultatua: 2018-11-16).\n↑ Dodds, Dr Anneliese Jane, (born 16 March 1978), Member (Lab) South East Region, European Parliament, since 2014. Oxford University Press 2015-12-01 (Noiz kontsultatua: 2018-11-16).\n↑ Halaris, A. E.; Belendiuk, K. T.; Freedman, D. X.. (1975-10-15). «Antidepressant drugs affect dopamine uptake» Biochemical Pharmacology 24 (20): 1896–1897. ISSN 0006-2952. PMID 19. (Noiz kontsultatua: 2018-11-16).\n↑ a b c d Maglione, Margaret A.; Das, Lopamudra; Raaen, Laura; Smith, Alexandria; Chari, Ramya; Newberry, Sydne; Shanman, Roberta; Perry, Tanja et al.. (2014-8). «Safety of vaccines used for routine immunization of U.S. children: a systematic review» Pediatrics 134 (2): 325–337. doi:10.1542/peds.2014-1079. ISSN 1098-4275. PMID 25086160. (Noiz kontsultatua: 2018-11-16).\n↑ a b «Botulism from Home-Canned Bamboo Shoots - Nan Province, Thailand, March 2006» PsycEXTRA Dataset 2006 (Noiz kontsultatua: 2018-11-16).\n↑ WORCESTER, SHARON. (2010-10). «CDC to Monitor Seasonal Flu Vaccine for Seizures» Pediatric News 44 (10): 14. doi:10.1016/s0031-398x(10)70446-x. ISSN 0031-398X. (Noiz kontsultatua: 2018-11-16).\n↑ Chen, Wilbur H.; Jackson, Lisa A.; Edwards, Kathryn M.; Keitel, Wendy A.; Hill, Heather; Noah, Diana L.; Creech, C. Buddy; Patel, Shital M. et al.. (2015-11-11). «Persistence of Antibody to Influenza A/H5N1 Vaccine Virus: Impact of AS03 Adjuvant» Clinical and Vaccine Immunology 23 (1): 73–77. doi:10.1128/cvi.00475-15. ISSN 1556-6811. (Noiz kontsultatua: 2018-11-16).\n↑ Lopez, C.S.; Krauskopf, E.; Villota, C.E.; Burzio, L.O.; Villegas, J.E.. (2017-07). «Cervical cancer, human papillomavirus and vaccines: assessment of the information retrieved from general knowledge websites in Chile» Public Health 148: 19–24. doi:10.1016/j.puhe.2017.02.017. ISSN 0033-3506. (Noiz kontsultatua: 2018-11-16).\n↑ (Ingelesez) Bhattacharya, J. K. Sinha & S.. A Text Book of Immunology. Academic Publishers ISBN 9788189781095. (Noiz kontsultatua: 2018-11-16).\n↑ «Welcome to Elgg.» web.archive.org 2013-05-23 (Noiz kontsultatua: 2019-12-19).\n↑ Stern, Alexandra Minna; Markel, Howard. (2005-05-01). «The History Of Vaccines And Immunization: Familiar Patterns, New Challenges» Health Affairs 24 (3): 611–621. doi:10.1377/hlthaff.24.3.611. ISSN 0278-2715. (Noiz kontsultatua: 2019-12-19).\n↑ (Ingelesez) Smith, Michael J.. (2015-12-01). «Promoting Vaccine Confidence» Infectious Disease Clinics of North America 29 (4): 759–769. doi:10.1016/j.idc.2015.07.004. ISSN 0891-5520. (Noiz kontsultatua: 2021-04-06).\n↑ (Ingelesez) Larson, Heidi J.; Jarrett, Caitlin; Eckersberger, Elisabeth; Smith, David M. D.; Paterson, Pauline. (2014-04-17). «Understanding vaccine hesitancy around vaccines and vaccination from a global perspective: A systematic review of published literature, 2007–2012» Vaccine 32 (19): 2150–2159. doi:10.1016/j.vaccine.2014.01.081. ISSN 0264-410X. (Noiz kontsultatua: 2021-04-06).\n↑ «Communicating science-based messages on vaccines» Bulletin of the World Health Organization 95 (10): 670–671. 2017-10-01 doi:10.2471/blt.17.021017. ISSN 0042-9686. PMID 29147039. PMC PMC5689193. (Noiz kontsultatua: 2021-04-06).\n↑ (Ingelesez) Lopez, German. (2018-08-21). «Why do some people oppose vaccination?» Vox (Noiz kontsultatua: 2021-04-06).\n↑ (Ingelesez) Ceccarelli, Leah. «Defending science: How the art of rhetoric can help» The Conversation (Noiz kontsultatua: 2021-04-06).\n↑ «Vaccine Safety | Vaccines» www.vaccines.gov (Noiz kontsultatua: 2021-04-06).\n↑ «Ten threats to global health in 2019» web.archive.org 2019-06-27 (Noiz kontsultatua: 2021-04-06).\n↑ (Ingelesez) «The anti-vax movement has been listed by WHO as one of its top 10 health threats for 2019» Newsweek 2019-01-15 (Noiz kontsultatua: 2021-04-06).\n↑ a b (Ingelesez) Bonhoeffer, Jan; Heininger, Ulrich. (2007-06). «Adverse events following immunization: perception and evidence:» Current Opinion in Infectious Diseases 20 (3): 237–246. doi:10.1097/QCO.0b013e32811ebfb0. ISSN 0951-7375. (Noiz kontsultatua: 2021-04-06).\n↑ (Ingelesez) Demicheli, Vittorio; Jefferson, Tom; Rivetti, Alessandro; Price, Deirdre. (2005-10-19). The Cochrane Collaboration ed. «Vaccines for measles, mumps and rubella in children» Cochrane Database of Systematic Reviews (John Wiley & Sons, Ltd): CD004407.pub2. doi:10.1002/14651858.cd004407.pub2. (Noiz kontsultatua: 2021-04-06).\n↑ Wolfe, R. M. (2002-08-24). «Anti-vaccinationists past and present» BMJ 325 (7361): 430–432. doi:10.1136/bmj.325.7361.430. PMID 12193361. PMC PMC1123944. (Noiz kontsultatua: 2021-04-06).\n↑ Phadke, Varun K.; Bednarczyk, Robert A.; Salmon, Daniel A.; Omer, Saad B.. (2016-03-15). «Association Between Vaccine Refusal and Vaccine-Preventable Diseases in the United States» JAMA 315 (11): 1149. doi:10.1001/jama.2016.1353. ISSN 0098-7484. PMID 26978210. PMC PMC5007135. (Noiz kontsultatua: 2021-04-06).\n↑ «Frequently Asked Questions (FAQ)» web.archive.org (Boston Children's Hospital) 2013-10-17 (Noiz kontsultatua: 2021-04-06).\n↑ (Ingelesez) Wolfe, Robert M.; Sharp, Lisa K.. (2002-08-24). «Anti-vaccinationists past and present» BMJ 325 (7361): 430–432. doi:10.1136/bmj.325.7361.430. ISSN 0959-8138. PMID 12193361. PMC PMC1123944. (Noiz kontsultatua: 2021-04-06).\n↑ (Ingelesez) Poland, Gregory A.; Jacobson, Robert M.. (2001-03-21). «Understanding those who do not understand: a brief review of the anti-vaccine movement» Vaccine 19 (17): 2440–2445. doi:10.1016/S0264-410X(00)00469-2. ISSN 0264-410X. (Noiz kontsultatua: 2021-04-06).\n↑ (Ingelesez) «An Epidemic of Fear: How Panicked Parents Skipping Shots Endanger Us All» Wired 17 (11) ISSN 1059-1028. (Noiz kontsultatua: 2021-04-06).\nTxertoaren erabilera sistematikoari buruzko iritzi kontrajarriak Argia astekarian.\n"Txertoak ezbaian jartzen direnean"


GRUPO EGILE, ZEHAZTASUNEAN MUNDUKO LIDERRA DEN TALDERAKO MARKAREN UNIBERTSIO BERRIA - Linking Ideas\nGRUPO EGILE, ZEHAZTASUNEAN MUNDUKO LIDERRA DEN TALDERAKO MARKAREN UNIBERTSIO BERRIA\n17 Urt 2017\n2017. urtearen hasieran amaitu genuen 2015ean abian jarritako gogoeta estrategikoaren mugarrira heldu ginen Grupo Egile-rekin, helburu berrietara zuzendutako ekintza komunikatiboak inplementatzera iritsi ginenean.\nEgindako lanaren emaitza izan da lehen Corporación Egile XXI eta gaur Grupo Egile deritzaionaren marka erabat berritua, taldearen errealitatea hobeto jasotzen duen branding-sistema osoa. Marken unibertso berria Estudio Doble-rekin batera garatu dugu eta horri esker, ikuspegi bateratua eskaini dugu Taldea osatzen duten enpresen eta taldearekiko bestelako loturak dituztenak osorik islatzea lortu da.\nDenbora honetan guztian, ad hoc garatutako komunikazio-planaren baitan, taldearentzat eta berau osatzen duten enpresentzat berariazko ekintzak garatu ditugu (aplikazio grafikoak, seinaletika, errotulazioa, eta abar) eta webguneak ere berritu ditugu, edukiak, programazioa eta diseinua sakon aztertu eta garatuta, horretan Duok etxearekin eskuz esku egindako lanaren oinarrituta.


Cautín probintzia - Wikipedia, entziklopedia askea.\nTemuco (en) , Carahue, Cholchol, Cunco, Curarrehue, Freire, Galvarino, Gorbea, Lautaro, Loncoche, Melipeuco, Nueva Imperial, Padre Las Casas, Perquenco, Pitrufquén, Pucón, Saavedra, Teodoro Schmidt, Toltén (en) , Vilcún eta Villarrica\nMalleco probintzia, Arauco probintzia, Valdivia probintzia, Aluminé Department (en) eta Huiliches Department (en)\nCautín probintzia (gaztelaniaz: Provincia de Cautín) Txileko erdialdeko probintzia bat da. Araucanía eskualdean kokatuta dago. 2002ko erroldan, 667.920 biztanle zituen.\nCautín probintziak 21 komuna ditu.\n(Gaztelaniaz) Cautín gobernuaren webgunea.\nOrriaren azken aldaketa: 24 azaroa 2019, 20:22.


Indica - Adif\nPantografo-katenaria interakzio dinamikoa\nINDICA tresnak kontakturako aireko linearen eta pantografoaren arteko interakzio dinamikoa ebaluatzeko aukera ematen du, pantografoaren jasotze-indarra eta katenariarekin kontaktua galtzeko puntuak (askatzeak) ebaluatuz.\nGaztela-Mantxako Unibertsitateak eta Adif-ek software espezifiko hori garatu dute pantografoaren interakzioa eta katenariaren elastikotasuna aztertu, ikertu eta modelizatzeko, alderdi dinamikoei dagokienez. Planteamendu hori dela eta, penduluak kalkulatzeko CALPE aplikaziotik bereizten da eta, beraz, haren osagarria da.\nPenduluak kalkulatzeko CALPE tresnan integratzen da.\nTentsio mekanikoak optimizatzen ditu eta penduluak banatzen ditu.


Auzoetan ere seinaleak ipintzeko eskatu dute baserritarren batzordetik - Elgeta - Goiena.eus\nAuzoetan ere seinaleak ipintzeko eskatu dute baserritarren batzordetik\nLarraitz Zeberio Lekuona 2008-11-20 20:07\nGerra Zibilaren inguruko ibilbide historikoa eta kulturala berreskuratzeko eta Asentzioko aisi gunerako hesiak eskatu dituzte, gainera.\nBaserritarren batzordeak 2009an hiru proiektu diruz laguntzeko eskatu dio Mendi Nekazaritzari.\nLehenengoa, 109.040 euroko aurrekontuarekin, Intxortaren magalean Gerra Zibilaren inguruko ibilbide historikoa eta kulturala egitea eta eremu horretako landa ingurunea berreskuratzea. Bigarrena, 23.200 euroko aurrekontuarekin, auzoetako bidegurutzetan panelak eta baserrietan seinaleak jartzea. Azkenik, 19.149 euroko aurrekontuarekin, Asentzioko aisi gunearen inguruan bionda ipintzea. Mendi Nekazaritzak, orain, eskaerak aztertuko ditu eta jakinaraziko du zein proiektu diruz laguntzen duen.\n2008an Mendi Nekazaritzak hiru proiektu diruz laguntzeko konpromisoa hartu zuen Elgetako Udalarekin. Bakarra dago eginda; Barrenengua baserrirako bidea asfaltatzea, hain zuzen ere.\nIpintzeko daude oraindik bazter-babesak Arraoz baserrirako bidean. Lan hori egin behar zuenak aurrekontua handitu egin nahi du eta udal aparejadorea gaia bideratzeko ahaleginetan dabilela jakinarazi zuten baserritarrek egindako azken batzordean.\nAzurtza auzoko ur-hornidura zen iaz aurreikusitako proiektuen artean garrantzitsuena eta garestiena. Ez da aurten egingo. Udal aparejadorea lur-sailen jabeekin harremanetan dago ur deposituarendako lekurik egokiena lortzeko.\nBatzordean esan zuten baina proiektua atzeratu izanak ez duela diru laguntzaren galera ekarriko, izan ere, lortu da Mendi Nekazaritzatik diru laguntza hori datorren urtera arte atzeratzea.\nZazpi lagun elkartu ziren baserritarren batzordeak egindako azken deiari erantzunez Eguarbitzako basoa auzolanean garbitzera. Lagun gutxi direla uste dute batzordean eta hurrengo urtean neurriak hartu beharko direla.


...>, boz eta aho batez, doinu eta letra berean, xaramelan. Ez ote da hori batasun amestuaren irudia? Nik, kontrara, z...\n...haizetan bidaltzen dizkiogun kantuak ezin xaramelatu. Xaramelak, txilibituak edo txirulak, kanaberaz egiten dira. Baita org...


Larrabetzuk tuperrak banatu ditu, erosketetan plastikoa gutxitzeko - Bizkaiko Hitza\nLarrabetzuk tuperrak banatu ditu, erosketetan plastikoa gutxitzeko\n2021, otsailak 19 Sailkatugabeak 136\nErosketak egiterakoan plastikoaren erabilera gutxitzeko pauso bat eman du Larrabetzuk: udalak tuperrak eta oihalezko poltsak banatu ditu herriko bost dendatako erosleen artean. “Arraina, fruta, hestebeteak edo okela erosten ditugunean, plastikozko poltsa edo edukiontzietan eroaten ditugu etxera. Hondakin asko sortzen da. Tuper eta poltsa hauekin plastiko hori gutxitzea da helburua”, azaldu du Maripi Agirre zinegotziak.\nEsan du 2018an egindako Larrabetzu 2025 gogoeta prozesuan herritarrek agertutako kezka batetik etorri dela egitasmoa: “Ingurumenarekiko ardura zuten, eta, besteak beste, plastikoaren erabilera gutxitzeko neurriak hartu behar zirela esan ziguten”. Agirre ez da ingurumen gaiei dagokien zinegotzia, baina agintaldi berria hasterakoan hark hartu zuen gogoeta prozesu hartatik sortutako proiektuetan falta zirenak martxan jartzeko ardura. Orain iritsi da plastikoa gutxitzeko egitasmoaren txanda.\nGuztira, 250 poltsa eta 150 tuper edo jaki ontzi handi eta 100 txiki banatu dituzte, otsailaren 9an hasita. “Denda bakoitzaren ezaugarrien arabera egin dugu banaketa. Esaterako, arrandegian tuperrak banatu ditugu, batez ere handiak, arraina sartu ahal izateko. Ogitegian eta fruta dendan, berriz, poltsak baino ez ditugu banatu”.\nEgitasmoak herritarrek eurek egindako eskaera bati erantzun dionez, Agirrek espero du harrera ona izango duela. Egunotan ibili da dendaz denda, banaketa zelan joan den galdetzen. Gerora erabileraren balantzea egingo dutela esan du. “Larrabetzun lehendik ere bazegoen arrandegian-eta tuperra erabiltzen zuen jendea. Gurean badago ingurumenaren inguruko kontzientzia duen jendea. Baina badira ez dutenak ere. Egitasmo honekin, kontzientzia sortu nahi dugu, eta, aurrera begira, ohitura aldaketa bat eragin”.\nOraingoz banatu duten kopurua ez da handia. Eta banaketa ohiko erabiltzaile diren horien artean egin da. Gainontzekoentzat, txartel sistema bat sortu dute. Egindako erosketa bakoitzeko, txartel bat emango diete. Berdin dio zenbatekoa izan den erosketa, eta ez dute ezinbestean denda berekoak izan beharko. Bost txartel lortu ondoren, poltsa edo tuper handi edo txiki bat eskuratu ahal izango da trukean.\nLarrabetzuko egitasmoa ez da berria Bizkaian. Markina-Xemein izan zen lehena. Gero, beste herri batzuek jarraitu zioten. Bizkaiko Hitza ahalegindu da Markina-Xemeinek eta Sopelak ohitura aldaketetan arrakastarik lortu zuten jakiten, baina, urteotako gobernu aldaketak tarteko, egungo arduradun politikoek ez dute orduan egindakoaren berririk izan.


Aurkezteko epea zabalik (2021/03/19 - 2021/05/31)\nAurkezteko epea zabalik (2021/03/19 - 2021/09/03)\nAurkezteko epea zabalik (2021/03/19 - 2021/04/19)\nPraktika sortzaileak bultzatzen dituzten kulturagune independienteei zuzendutako diru-laguntzak (SORGUNE 2021).\nEuskal sortzaile eta eragileak nazioarteratzeko bidaia-poltsetarako dirulaguntzak: zinema eta literatura (2021)\nAurkezteko epea zabalik (2021/03/19 - 2021/11/02)\nAurkezteko epea zabalik (2021/03/18 - 2041/03/18)\nAurkezteko epea zabalik (2021/03/18 - 2021/12/31)\nSistema interkonektatu baten joko-programaren aldaketa baimentzeko eta inskribatzeko eskaera egiteko prozedura.\nAurkezteko epea zabalik (2021/03/17 - 2200/01/01)\nAurkezteko epea zabalik (2021/03/17 - 2021/04/16)


Ardi Txikia Beti Bildots\t2014-12-05 22:08\nAurten be ezingo dot azokara joan.\nArdi Txikia Beti Bildots\t2014-11-25 23:51 Jan edanak\nParis. Argien uria esaten deutse. Eta argien uria da. Edonon dagoz. Edozelangoak. Edozein ordutan. Argiak: koloretakoak, gorriak, berdeak, azulak, beilegiak. Argiak: argiagoak, ilunagoak, argitik ilunera egiten dabenak, txipristindunak, intermitenteak. Argiak: seinaleetan, semaforoetan, dendetan, kalean, etxe-barruetan...\nMundua Konpondu Guran\t2014-11-24 17:42\nEzin da esan politikea dala ustelduta dagoan alor bakarra.\nTestuen itzultzailea eta musika-interpretea zein antzezlea\nArdi Txikia Beti Bildots\t2014-11-17 22:16\nEta buruan hori berori nerabilela, piano-jotzaileari itaundu neutsan, ia esperimentazino-saioren bat egitea posible ikusten eban, ia testu idatzi bati musikea ipiniko ete eutsan itzultzaile bat ondoan eukala testua interpretetan, ia ze eretxi ete eukan.\nMundua Konpondu Guran\t2014-11-17 18:57\nArgi-argia izango ete alderdi bakotxaren jarrerea? Ala xake jokoak jarraituko ete dau? Hauteskundeen biharamonean esandakoaren arabera jokatuko ete dabe? Erantzuna ondorengo asteetan.\nShakespeare bertsolari (II)\nArdi Txikia Beti Bildots\t2014-11-03 13:00\nShakespeare bertsolari saioa aurreratu neutsuen aurreko post-ean, eta kronika txiki bat egitera nator oraingoan. Prentsan, gitxi-asko, euki dau oihartzuntxua. Bertsolaritzea eta itzulpengintzea lotzea zan saioaren helburua, eta ez egoan argi zer ete zan joan zan asteko saioa: bertso-saioa, itzulpen-tailerra ala biak; beharbada horregaitik ez zan jente asko gerturatu...\nSagar ustelak harrapau guran\nMundua Konpondu Guran\t2014-10-31 19:06\nEspainiako politikagintzan populismoa izango ete da nagusi? Nagusi izango ete da lider kariskamatikoak esandakoari jarraitutea eta sasisoluzinoak aurkeztea?\nMundua Konpondu Guran\t2014-10-30 17:56\nNor aspertuko ete da Zamudion asteburu honetan?\nBizkaie! 2014-10-23 13:29 Bertsolaritzea\nEkitaldiak bertso-saio baten egiturea izango dau, eta sukaldari nagusiak Juan Garzia –obrearen itzultzailea–, Jon Martin –bertsolaria eta idazlea– eta Miren Ibarluzea –bertsolaria eta itzultzailea– izango dira, Idoia Nobleren gidaritzapean.\nKurasanak eta croissantak\nArdi Txikia Beti Bildots\t2014-10-22 13:47 Bertsolaritzea\nTxangoa egiten genduan mugaz bestaldera, harako merkatal-zentro handi hareetara, geurean barre egiten dauen behiaren gaztairik ez egoala eta, harako koaderno eder hareek gurean ezin topauta ibilten ginalako edo zer dakit ba nik, urtean bateko mugaz bestaldeko euskal lurraldeagazko hartu-emonari eusteko.\nKonsultarik ez, hauteskundeak!!\nMundua Konpondu Guran\t2014-10-21 16:58\nArgi dago zemendiaren 9an ez dala konsultarik egingo Catalunyan edota egingo dana antzerkia besterik ez dala izango. Konsultearen alde egozanak, modu baten ala besten, hauteskundeak eskatuten dabilz.\nGarbigailuak, ikuztegiak eta labanderiak\nArdi Txikia Beti Bildots\t2014-10-13 20:38 Musikea\nNik ez daukat akorduan, baia, antza, etxeko garbigailuagaz umetan eukitako lehenengo esperientzietako bat makinearen erruletea mobidu eta tenperaturea aldatuteagaz batera etxekoon erropak hondatu izana da.\nEuskera ikasleak Parisen\nArdi Txikia Beti Bildots\t2014-10-06 23:50 Musikea\nUrtero-urtero egiten deutset itaun bera ikasleai: zergaitik hautatu dozue euskerea ikasgai legez?\nBurua landu beharra\nMundua Konpondu Guran\t2014-09-29 17:32\nAhoa zabalik ikusi neban joan dan zapatuan Athleticek San Mamesen jokatu eban partidua.\n‹‹ Aurrekoak 1 2 3 4 ... 27 28 29 30 31 32 33 34 ... 79 80 81 82 Hurrengoak ››


«Kazetari grinak» bultzatuta | Gizartea | Berria\n«Kazetari grinak» bultzatuta\nMartin Ugalderen mendeurrena oroitzeko hitzaldiak hasi dira. Nerea Azurmendik haren kazetaritza lanaren joritasuna nabarmendu du\nNerea Azurmendi, atzo, hitzaldian. GORKA RUBIO / FOKU Tamaina handiagoan ikusi\n2021eko urriak 15 - Andoain\nMartin Ugalde kazetari eta idazlearen jaiotzaren mendeurrena izango da aurki, azaroaren 11n, eta horren harira antolatutako hitzaldi sortako lehen alea izan zen atzo, Martin Ugalde kultur parkean bertan, haren sorterrian, Andoainen (Gipuzkoa). Nerea Azurmendi kazetariak eman zuen Martin Ugalde, historia egin zuen kazetaria hitzaldia. «Fribolo» ez jokatzeko nahia agerian utzi zuen hasieratik, eta ororen gainetik nabarmendu nahi izan zuen zer ikertua franko dagoela Martin Ugalde eta haren belaunaldiko beste hainbat profesionalek zer ekarpen egin zuten aztertzeko, nolako kazetariak izan ziren jakiteko. Ugalderen inguruan eginda dauden lanak «josiz», ordea, «hurbilketa» bat egin zuen, «azientifikoa», baina zentzuz betea. Nabarmendu zuen Ugaldek landutako jarduera eremuen zabaltasuna, eta gehienetan erakutsi zuen oparotasuna: baita kazetaritzan ere. «Une eta arlo ugaritan egin zuen historia, baita kazetaritzan ere». Izan zituen jarduera ugarietan «hierarkia» bat ezartzea ezinezkoa dela uste du Azurmendik, baina usu agertzen dela horietako askotan haren «kazetari pultsua», setatsu, haren izaeran zuztartuta ia.\n«Kazetari grina ageri da; noiznahi eta non-nahi azalera eta paperera irteteko era aurkitzen du». Ugaldek erabiltzen zituen, gainera, «komunikatzeko bide guztiak», eta obra oparoa utzi zuen, adibidez, ele biz; euskaraz eta gaztelaniaz. Kazetari lanetan Andoainen bertan hasi zen, gaztetan, Diario Vasco egunkarirako herriko kronikak idazten. Nabarmendu egin zuen lan hori bere gain hartzeko era eman ziotenean, Ugalde gazteak eman zuen erantzuna: «Ni beti idazteko prest». Halaxe jarraitu zuen beti. «Komunikatzeko behar» bati atxikia, eta horretarako dohainen jabe. Venezuelara joan zenean, esaterako, kazetari lan sendoa egitea lortu zuen, eta hango hedabide garrantzitsuetan aritzea.\n«Basamortuan» ere kazetari\nEuskal Herrira bueltan ere, jarraitu egin zuen. Edade bat bazuen ordurako, eta familia baten ardura izateaz gain, «abertzaletasunaren eta euskaltzaletasunaren» aldeko konpromiso hainbatetan ari zen, baina hedabideetan idazten jarraitu zuen. Orduan Euskal Herriko kazetaritza jarduna, hark zekarren eskarmentuarentzat, trebakuntza jasoarentzat —AEBetan ere kazetaritza ikasketak eginak zituen ordurako— «basamortu» bat ere bazela adierazi zuen Azurmendik, baina irmo eutsi ziola beti Ugaldek kazetaritzarekiko konpromisoari, baita usu haren nahiak eta tokatzen zitzaizkion une historikoak bat ez zetozela ematen bazuen ere. «Venezuelatik zekarren prestakuntzarako , adibidez, goizegi heldu zen euskarazko kazetaritzara».\nAdierazi zuen kazetari lanetan sarri askotan «bere interes pertsonalak baino handiagoa zen zerbaiten alde» jardun zuela. «Nahien eta aukeren» arteko deman irudikatu zuen Azurmendik Ugalde kazetaria. «Testuinguruak izugarri markatu zuen», nabarmendu zuen: «Nahia eta aukera une oro presente daude, kazetari grinarekin batera».\nUgaldek egindako lanen gainbegiratu bat aurkeztu zuen Azurmendik. Diario Vasco, Deia eta Zeruko Argia hedabideetan egindako lanak izan zituen hizpide, besteak beste. Ezin bestela, azken urteetan sortzen lagundu zuen hedabidean ere izan zuen tokia: Euskaldunon Egunkaria-n. Leku oso garrantzitsuak betetzen jardun zuen maiz Ugalde kazetariak, eta euskarari zenbait tokitan ematen dizkioten eremu bazterrekoak zer diren ere bazekien: «Martin Ugaldek ere sufritu zuen euskal txokoaren sindrome hori». Alde horretatik, Azurmendik nabarmendu egin zuen Ugalderen begiradaren zolia ere. «Gabeziak atzemateko gaitasuna izan zuen, eta zentzu askotan euskarazko kazetaritzaren gabezia nagusiak atzeman zituen, eta saiatu zen bideratzen». Izan zuen jardunbide luzean «hizkuntzen arteko talkaren zurrunbiloaren» barruan maiz egon zen Ugalde. Baina nahas-mahas horrek ez irensteko era zein zen argitu zuen: «Ugalde izan zen aurrenetakoa frogatu zuena gaztelania nagusi den hedabide batean euskararen tokia beti izango dela subsidiarioa». Uste du Euskaldunon Egunkaria sortzeko prozesuan hartu zuen konpromisorako ezinbestekoa izan zela hori.\nBenetan haren kazetari lana zer izan zen ikertzeko beharra nabarmendu zuen Azurmendik. «Transmisioa etengabe aipatzen da, baina askotan lerroburuetan geratzen da. Benetan transmisioaren mamia belaunaldi batetik bestera transmititzeko, gauza askotan sakondu behar da». Hor, uste du Ugalderen lanari begira zer ikasia badagoela, eta ezinbestekoa dela ikertzea. «Bolumena dauka Martin Ugalderen bizitzak, bolumendun bizitza profesional eta pertsonala da. Geure buruari zor diogu haren lana ezagutzea, eta beste askorena».


Ostegun Gizenean Tolosan mobilizatzera deitu du Tolosaldeko Gazte Fronteak, Ezpala eta Kaxilda gaztetxeen defentsan\nHuste arriskuan daude iaz Tolosaldean birjabetutako bi gaztetxeak; Ezpala Tolosan eta Kaxilda Zizurkilen. Egoera horren aurrean, otsailaren 20an, Inauterietako Ostegun Gizena, 19:00etan Tolosako kaleak hartzera deitu du Tolosaldeko Gazte Fronteak. Burgesiak "gazte langileen antolakuntza bateratuak ekiditeko" darabilen mekanismo gisara identifikatu dute bi gaztetxeek bizi duten desalojo arriskua.\nIrailean Ezpala gaztetxearen defentsan egindako manifestazioa, Tolosan.\nPasa den urteko apirilean bi proiektu berri batu ziren gaztetxeen loraldira Tolosaldean (Gipuzkoa), Aiztondoko Gazte Asanbladaren eta Tolosako Gazte Asanbladaren eskutik: Kaxilda gaztetxea Zizurkilen, eta Ezpala gaztetxea Tolosan. "Oztopoz beteriko" bidearen ostean, egun, huste arriskuan daude biak. Kaxildari dagokionean, iaz epaiketa izan ostean, berehalako desalojo agindupean dago. Ezpala, aldiz, epaiketaren zain dago oraindik.\nEgoera hori dela-eta, Tolosaldeko Gazte Fronteak manifestazioa deitu du otsailaren 20rako, Inauterietako Ostegun Gizena, Tolosan. Gaztetxeak defendatuko dituztela "argi uztea" eta "defentsa artikulatu eta antolatuaren beharrezkotasuna" azaleratzea dute helburu fronteko kideek. 19:00etan txoznagunetik abiatuko da mobilizazioa, "elkartasunaren erakustaldi bat" izatea bilatuko dute antolatzaileek.\nGaztetxeak, "langileon kontrolpeko espazio" gisara ulertuta, "gazte problematikaren auziari erantzun kolektibo bat emateko baliabideak" direla adierazi du Tolosaldeko Gazte Fronteak, sare sozialetan argitaratutako adierazpen baten bidez. Hala, bereziki gazte problematikari heltzen bazaio ere, gaztetxeak "langilego osoaren mesederako antolakuntza formak" garatzea ahalbidetzen duten espazioak direla azpimarratu dute fronteko kideek. Tolosaldeko bi gaztetxeek bizi duten desalojo arriskua, beraz, burgesiak "gazte langileen antolakuntza bateratua ekiditeko" mekanismo modura kokatu dute.\nTolosaldeko hainbat gaztek urrian aurkeztu zuten fronteak hala dio argitaratutako adierazpenean: "Tolosako kaleak, txaranga eta algarez gain, bete daitezela batasun eta borrokarako grinaz".\nKaxilda, muturreko egoeran\nAbenduan izan zen Kaxilda gaztetxearen aurkako epaiketa eta epaileak espazioaren berehalako hustea agindu zuen; baita Aiztondoko Gazte Asanbladako bi auzipetuen aurkako hiru hilabeteko kartzela zigorra ere. Orduz geroztik, asanbladako kideak "noiz kanporatuko zain" daudela salatu du Tolosaldeko Gazte Fronteak.\nEzpala, epaiketaren zain\nIazko abuztuan Tolosako Gazte Asanbladako kide baten aurkako epaiketa atzeratu zutenetik, epaiketaren zain daude Ezpala gaztetxeko kideak. Bitartean, jardun politikoa normaltasunez aurrera eramaten ari dira Ezpalan, eta eraikinean gero eta espazio gehiago erabilgarri jartzen. Prestaketa lan horien adibide da azaroan, Gazte Koordinadora Sozialistak deituta, Gipuzkoako hainbat txokotako hamarnaka gaztek Ezpalan egin zuten auzolana.


"Xabier Lizardi" ezizenez aski ezaguna den euskal poeta Zarauzko Azara kalean jaio zen, 1896ko apirilaren 18an. Hamar urte igaro ostean, ordurako Gipuzkoako hiriburu izateari utzi zion arren oraindik ere ospetsua zen Tolosara joan zen bizitzera familiarekin (Lertxundi; Otaegi, 1994: 23). Bertan, ordea, ez zuen Zarautz ahantzi, izan ere, autorearen artikulu batzuetan (Tristezas de un jocoso sentimental, Zarautz erdelerri), baita olerki-zatiren batean ere (Maitea) adierazi zuen bere jaioterriari zion maitasuna (Otaegi, 1994: 23).\nJose Maria Agirrek Zarautzen hasi zituen lehen hezkuntzako ikasketak eta Tolosan jarraitu. Beranduago, baina, Madrilera joan zen, beti desio izandako zuzenbide-ikasketak egitera. Lana zela-eta eskoletara joateko aukera handiegirik izan ez bazuen ere, ohi baino azkarrago lortu zuen titulua. 1917an, hogeita bat urterekin, Madrileko Unibertsitate Zentralean amaitu zituen ikasketak. Tolosako Perot tela metalikoen fabrikako gerente bihurtu zen 1923an, hori izan zuelarik bizimodua (Lertxundi; Otaegi, 1995: XII).\nBaldintza ekonomiko horrek emandako ziurtasuna dela medio, Zarautzen ezagututako Pakita Eizagirrerekin ezkondu zen, 1923an, eta lau seme-alaba izan ziren erlazioaren emaitza (Otaegi, 1994: 31). Dena dela, alaba bakarra hil egin zitzaion, eta haren sehaska hutsik ikusirik, barruan zeraman mina askatzeko, olerki bat eskaini zion: Otartxo utsa. Hori gutxi balitz, 1925eko Gabonetan Xabier semea ere zendu zen; hari, omenaldi gisa-edo, Xabiertxo'ren eriotza poema idatzi zion.\nSeme-alaben heriotzek bizitza markatu zioten dudarik ez da. Heriotza haiei amonarena gehitu behar, gainera; hari Biotzean min dut olerkia eskaini zion. Beranduago poema hori erabili zuen Francisco Eskudero konpositoreak, musika gehitu eta "Hileta" izeneko oratorio ezaguna osatzeko (Lertxundi).\nEz da arraroa, beraz, Lizardik heriotzari buruzko hausnarketak egitea, besteak beste hori zelako kezkatzen zuen gaietariko bat. Horrez gain, gaztarotik bertatik nabari zaio izadiarekiko ardura, baita kristautasunerako, abertzaletasunerako eta euskaltzaletasunerako atxikimendua ere. Biotz-begietan liburuan antzematen zaie sentimendu horiei (Lertxundi). Alde batetik, Bultzi-leiotiken ageri du izadiarekiko amodioa; bestetik, Yaun errukorra zein Agur! zein beste zenbaitetan kristau senetik ari zaigu poeta eta, azkenik, Gure mintzo olerkian, adibidez, aberriaz eta, batez ere, hizkuntzaz dihardu.\nHorren harira, Lizardik euskara kalera, plazara, mundura zabaldu nahi duela adierazten du, hizkuntzak hori merezi baitzuen. Bernart Etxepareren desio berbera zuela frogatzeko, Eusko Bidaztiarena olerkian erabiltzen du haren ideia. Euskaltzaleak edozein esparrutan euskaraz mintza zitezen nahi zuen:\n"Badakit nik, bat-batetan, euskera utsez, bere batzarrak egiten ezin asi ditekela "Eusko-Ikaskuntza". Baña, beintzat, izkera biak naasi lezazke, ta batzarrero ordu-laurdentxo batean euskeraz aritzeko oitura artu ere bai. (Euskera Aundiki soiñekoz I).\nLizardik, poeta gisa, ahal zuen guztia egin zuen euskararen alde. Gainera, haren aburuz, hizkuntzarik gabe abertzaletasunaren aldeko ideia guztiak hanka-motz gelditzen ziren (Larrion). Are gehiago, Zeletak dioskun moduan, behin hauxe aitortu omen zuen J.M. Agirrek: "Ezin genezakek abertzale bidetik jo "PRIMO"k eragozten digulako. Euskera bidez jo dezagun" (Zeleta, 1933: 6).\nGerra-aurreko egoera euskararentzako ona izan zen, ezbairik gabe. Euskal Pizkundean aldizkariak, antzerki taldeak, Lore Jokoak etab. ugaritu egin ziren eta, kulturgintzari dagokionez, "inoiz baino idazle, margolari, kazetari eta kulturgizon gehiago ikusiko dugu" (Lertxundi). Testuinguru horretan, bazegoen Lizardiren nahia betetzeko bide bat: menderatutako herriak literaturaren bidez berpiztearena. Pentsaera hori ardatz harturik aritzen ziren garai hartako hainbat artista (Otaegi, 1994: 51).\nEuskararen zein aberriaren aldeko atxikimenduak bultzatuta, 1928-1930 bitartean, Euskaltzaleak elkartearen lehendakari izan zen. Elkartearen ekintza anitzetan parte hartu zuen, hala nola, hainbat idazlerentzako gune izango zen Euskal Egunkaria sortu zuen edo Kirikiño Saria, Aur Egunak, Errenteriako Olerti Eguna etab. Antolatu zituen. Halaber, politika-arloan ere aritu zen eta, EAJren Aberri eta Comunión adar bananduaren arteko elkarrizketetan parte hartzeaz gain (batasunaren aldekoa baitzen), partidu horretako Gipuzkoako Buru Batzarreko idazkari kargua bete zuen (Otaegi, 1994: 44).\nGizarte- eta kultura-esparruetan gizon arduratsua izan zen Lizardi; horrek ez zion literaturan aritzeko gogoa areagotu baino egin. Gaur egun duen ospea olerkigile moduan lortu du, arlo hori jorratu baitzuen gehienbat; Lizardiren ekarpen handien erakusgarri dira, alde batetik, Biotz begietan (1932) eta, bestetik, Jose Ariztimuñok, "Aitzol"ek, Lizardi hil ostean argitaratu zuen Umezurtz olerkiak (1934), aitarik gabe gelditu ziren olerkiei erreferentzia eginez. Bertan, Aitzolek aurkituriko olerkiez gain, amaitu gabeko poemak eta olerkiak sortu baino lehen eginiko eskemak eskaintzen zaizkigu (Lertxundi). Egia esan, Lizardiren olerkietako gaiak haren hausnarketetan agertzen ziren berberak dira: izadia, bizia eta heriotza, aberria, euskara eta euskal tradizioa. Estiloaz denaz bezainbatean, modernotasuna, berritasuna eta originaltasuna goraipatu ohi zaizkio (Otaegi, 1995: XV-XVI).\nPoesian ez ezik, antzerkian eta kazetaritzan ere trebea zen. Horren erakusgarri da Euzko Deya, Argia, Euzkadi, El Día, Amayur, Euskalerriaren Alde, Euskal Esnalea, Yakintza, Antzerti eta beste aldizkari askotan parte hartu izana. Horregatik, azken alor horretako hainbat lan, 1927tik 1933rarte eginiko artikulu batzuk hain zuzen, Itz lauz (1934) liburuan bildu zituzten Euskaltzaleak elkartekoek; antzezteko sorturiko obrak, aldiz, Antonio Maria Labaien tolosarrak zuzentzen zuen Antzerti aldizkarian argitaratu zituen Laño ta izar (1932) eta Bi aizpak (1932) izenburupean. Ezkondu ezin ziteken mutilla (1953), berriz, Egan aldizkarian publikatu zuen Labaienek.\nDena dela, kontuan hartu behar da Jose Maria Agirrek olerkigile gisa baino antzerkigile moduan lortu zuela arrakasta bere garaian, izan ere:\n"(...) hizkeraren trinkoagatik eta gogoetaren malguagatik, Xabier Lizardiren poesia gizamaila kultu baten kontsumorako artea zen. Bere garaiko klase landua, zoritxarrez, erdalduna zen gehienbat, eta euskaldungoa berriz ez zen aski eskolatua euskaraz, edertasuna posible zela frogatzen zion artistaren lana dastatzeko, urte asko eta historia luze bat pasa behar izan dute poesia minoritario hura herri oso baten erreferentzia izaten hasteko" (Izagirre, 2000: 8).\nPoeta honi, baina, goiz etorri zitzaion heriotza. Hogeita hamasei urte besterik ez zituela pneumonia batek harrapatu eta 1933ko martxoaren 12an, arratsaldeko 15:30etan, hil zen. Otaegik dioskunaren arabera, hilkutxa Perot fabrikako gela batean egon omen zen, bertako nagusi zein langileen arteko harreman onaren erakusgarri. Omenaldi eta oroitarriren bat eskaintzeaz gain, jaioterriko Azara kalea Lizardi kalea bihurtzeko proposamena ere egin zuen Antonio Maria Labaienek (1994: 41); estimatua izan zen seinale, zalantzarik gabe.\nOrdutik hona, asko dira Xabier Lizardiren lana goretsi dutenak. Horien artekoa da Gabriel Aresti, haren poemek irakurleengan sortzen duten sentimendua azaldu nahian zera adierazten duelarik: "Lizardik urrezko orri bat eskribitu zue[n](la) euskal literaturan, guztirik ederrena, guztirik dizdiratsuena. Haren izena munduko abantgoardian aurkitzen da" (apud Izagirre, 2000: 8).\nHorrez gain, Koldo Mitxelenaren iritziz, Jose Maria Agirreri euskal literaturan aparteko lekua aitortu behar zaio (1960: 148) eta, halaber, Xabier Leteren ustetan, Lizardi izan da hizkuntza poetiko berezi bat moldatu zuen lehen euskal poeta (1974: 14-15).


AEBek, mehatxuei muzin egin, eta aire erasoekin jarraitu dute Iraken | Mundua | Berria\nAEBek, mehatxuei muzin egin, eta aire erasoekin jarraitu dute Iraken\nIslamistek diote bonbardaketak geratu ezean beste kazetari bat exekutatuko dutela.\nKurduek lau herri hartu dituzte Mosuldik gertu\nIrakeko kristau batzuek Jordaniako elizetan aurkitu dute babesa. JAMAL NASRALLAH / EFE\nAEBek ez diete jaramonik egin Estatu Islamikoaren mehatxuei. Armadako hegazkinek eta droneek talde jihadistaren kokaguneak bonbardatu dituzte Irakeko iparraldean. Pentagonoak azaldu du sei bonbardaketa egin dituztela Irakeko eta Kurdistan Autonomoko armadei babesa emateko, Mosulgo urtegitik gertuko herrixketan. Peshmergen arabera, urtegiaren mendebaldera dauden lau herrixkatatik kanporatu dituzte islamistak. Sirian 2012an bahitutako AEBetako James Foley kazetaria exekutatu ondotik, jihadistek ohartarazi dute bonbardaketekin jarraitzen bazuten beste estatubatuar bat hilko dutela. Steven Joel Sotloff kazetaria jihadisten esku dago. Haien arabera, Sotloffen «bizitza Obamaren hurrengo erabakiaren menpe dago».\nFoley kazetariari lepoa moztu, bideoan grabatu eta sare sozialetan zabaldu zuten islamistek. Horrela mendekatu nahi izan dute AEBek gatazkan izandako esku hartzea. «Estatu Islamikoak ez du lekurik XXI. mendean». Barack Obama AEBetako presidentea «atsekabetuta» azaldu zen herenegun hedabideen aurrean. «Mundu osoaren kontzientziari eragiten dio ekintza horrek». Presidenteak adierazi du «egin beharrekoa» egingo dutela islamistak amaitzeko.\nKazetaria hil ondotik, Etxe Zuriak aitortu du Sirian bahitutako estatubatuarrak askatzeko saialdia egin zutela iaz. «Aire eta lurreko operazioak huts egin zuen, bahituak lekuz aldatu zituztelako», adierazi du Pentagonoak. Lehen aldiz aitortu du Washingtonek Sirian operazioak egin izana gerra zibila hasi zenetik. The New York Times egunkariak aipatutako iturri militarren arabera, Siriako iparraldeko petrolio findegi batean egin zuten operazioa.\nAEBetan ez ezik, Erresuma Batuan ere zer esana eman du jihadisten bideoak. Izan ere, kazetaria exekutatu duen Estatu Islamikoko kideak Londresko azentuarekin hitz egin du, eta Erresuma Batuko zerbitzu sekretuak hura identifikatzeko lanetan hasi dira. Uste dute borreroa bahituak atxikita dauzkaten taldearen buruzagia dela. The Guardian egunkariak, Downing Streeteko iturriak aipatuta, azaldu du Erresuma Batuko 500 herritar inguru egon daitezkeela Sirian eta Iraken talde islamisten alde borrokan.\nJihadisten bideoak, sarean\nEstatu Islamikoak erabilitako metodo mediatikoek bira eman diote munduari. Beste bideo bat argitaratu berri dute: gatibu hartutako dozenaka yezidi islamera indarrean konbertitzen grabatu dituzte. Kurduen arteko gutxiengo erlijioso bat dira yezidiak, eta muturreko islamista sunitek heretikotzat dauzkate. Kalkulatzen dute 150.000 yezidik etxetik ihes egin dutela islamisten hedapenaren ondotik. Irakeko Gobernuak uste du 690 emakume yezidi eta xiita Sinjar herrian atxikita dauzkatela.\nHerrialdeko segurtasun gabezia konpontze aldera, Haider al-Abadi Irakeko lehen ministrogaia gobernua osatzeko lanetan dabil. Konstituzioaren arabera, 30 egun ditu gobernua osatzeko eta legebiltzarraren gehiengoaren babesa lortzeko. Al-Abadik uste du gai izango dela desadostasun politikoak gainditzeko. Herrialdeko kurdu eta sunita gutxiengoek bidali dizkiote gobernuan sartzeko baldintzak, eta Al-Abadi programa horiek aztertzen ari da. «Gobernua osatzeko negoziazioak ondo doaz». Politikariak esan du Ali al-Sistani xiiten buruzagi erlijiosoaren aholkuei jarraituko diela: «Gobernuak onarpen zabala izango du, eta eraginkorra eta gardena izango da». Haren lehentasuna «herrialdearen segurtasuna» bermatzea bada ere, ustelkeriaren aurka ere borrokatuko da.\nHerrialdeko tribu sunita batzuek gobernua babestuko dute Estatu Islamikoaren aurka. Rudaw hedabidearen arabera, Al-Anbar probintziako hainbat tribuk jidadisten aurkako erasoaldia hasi dute, eta 30 borrokalari hil dituzte.\nHalere, muturreko talde islamistaren hilketek Irakeko etnien arteko gorrotoa pitz dezakete. Lekukoek Rudaw hedabideari kontatu diotenez, yezidiei eginiko erasoetan inguruko herrietako arabiar batzuek parte hartu zuten. Saddam Husseinek 1980ko hamarkadan kurduen aurka hasitako kanpainarekin alderatu dute yezidiek jihadisten erasoa, eta peshmergei batu zaizkie asko.\nIndar kurduak, aurrera\nMosulgo urtegiaren inguruko herrixkak hartu nahian dabiltza kurduak. Kurdistan Autonomoko iturrien arabera, lau hartu dituzte, azpiegituraren mendebaldera. Peshmergek diote Zummar herritik hamabost kilometrora daudela, eta hara iristeko sarbideak kontrolatzen dituztela. Islamistek hilaren hasieran kanporatu zituzten kurduak hiri horretatik.\nBestalde, YPG Herriaren Babeserako Unitateak —Siriako kurduen miliziak— adierazi du Jazaa eskualdeko borroketan, Siriaren eta Irakeko arteko mugan, 140 islamista hil dituztela. YPGko hamabost kide ere hil dituzte. Irakeko armadak ere eraso die Estatu Islamikoaren posizioei. Armadako bozeramaileek esan dute gutxienez hamabi islamista hil dituztela Haditha hiriko kanpoaldean, Al-Anbar probintzian.


Lankidetza-hitzarmena Ausolan Fundazioarekin | Emaktiva\nLankidetza-hitzarmena Ausolan Fundazioarekin\nEDE Fundazioa Enplegu Inklusiboak eta Ausolan Fundazioak (Ausolan Taldeak sortutako irabazi-asmorik gabeko erakundea) lankidetza-hitzarmen bat sinatu berri dugu, gure misioak bateratzen dituena, eta hemendik aurrera elkarlanean arituko garen apustu partekatuak bateratzen dituena. Gure lankidetzak hauen aldeko apustua egingo du: egoera ahulean dauden emakumeak gizartean eta ekonomian integratzea, emakumeen eta gizonen berdintasuna sustatzea eta Garapen Iraunkorrerako Helburuak (GJH) lortzea.\nAusolan Fundazioaren xedea da talde ahulek elikadura osasuntsua, nahikoa eta iraunkorra izateko aukerak bermatzea, familietan ohitura eta ingurune osasungarrietan heztea sustatuz, eta, halaber, enplegu duina lortzeko emakumearen trebakuntza tekniko eta profesionala bultzatzea.\nElkarlan honen bidez, gizarte bidezkoagoa, solidarioagoa eta berdintasunezkoagoa garatu nahi da, Emaktiva Programaren eta EDE Fundazioaren Enplegu Inklusiboaren Ardatzean garatzen diren gizarteratzeko eta laneratzeko gainerako programen baitan.\nHona hemen hitzarmenean zehaztu diren lankidetza moduetako batzuk:\nEmaktiva programako emakumeen parte-hartzea bultzatzea Ausolan Taldearen hautaketa-prozesu irekietan.\nAusolan Fundazioaren eta EDE Fundazioaren Enplegu Integratzailearen Ardatzaren arteko ekintzak enpresa laguntzaileen artean eta Mondragon Taldeko enpresen artean konektatzea eta zabaltzea.\nEzagutza eta egiten jakitea partekatzea, parte hartzen duten emakumeek lana lortzeko baldintzak hobe ditzaten.\nEmaktiva programatik oso pozik gaude elkarte honekin, eta akordio honek Emaktivako emakumeentzako aukerak sortzea espero dugu.\nEskerrik asko Ausolan Fundazioa!


'Merkatutik sukaldera' proiektuak hornidura-azokak dinamizatzea eta sustatzea du helburu - Eusko Jaurlaritza - Euskadi.eus\n"Merkatutik sukaldera" proiektuak hornidura-azokak dinamizatzea eta sustatzea du helburu\nTurismo, Merkataritza eta Kontsumoko sailburu Sonia Pérez Ezquerrak gaur aurkeztu du “Del mercado a los fogones. Merkatutik sukaldera” proiektua, Basque Culinary Center-ekin lankidetzan, hornidura-azokak dinamizatu eta bultzatzea helburu duena. Bilboko Erriberako merkatuan izan da aurkezpena, bere 90. urteurrenarekin bat etorriz, eta sailburuarekin batera izan da Bilboko Udaleko Osasun eta Kontsumo arloko zinegotzi Yolanda Díez.\nSailburuak nabarmendu duenez, “Merkatutik sukaldera” bezalako ekimenen bitartez babestu egiten da “tokiko merkataritza baita aldarrikatu ere bere balioa eta garrantzia. Zehazki, programa honen helburua da azoketako kultura eta produktuak ezagutzera ematea, gastronomiari lotuta. Azoketako bizitasuna handitzea, haiei balioa ematea eta kultura eta produktu gastronomikoak sendotzea, azoka tradizionalen eta haien balio emozionalaren marka berreskuratzearren. “Eta orientazio berri bat ematearren, berrikuntzaren eta dibertsifikazioaren alde apustu eginez azokek adierazten duten izaera tradizional hori kontsumo-ohitura berrien eskarira egokitzearren”.\nHorregatik, azaldu du Sonia Pérez Ezquerrak, “gaurtik aurrera sukaldaritzako tailerrak eta showcookingak egingo ditugu hiru hiriburuetako azoketan eta beste herri batzuetako azoka enblematikotan, esaterako: Portugalete, Gernika, Tolosa eta Irungoan… tokiko eta izen handiko chefekin”.\nChef horietako batzuk dira: Aizpea Ohianeder, showcookingak gaur Bilbon irekiko dituena; Beñat Ormaetxea, Gernika-Lumon; Mikel Población, Portugaleten; Pedro Subinaja, Donostian; Roberto Ruiz, Tolosan; Iñigo Lavado, Irunen, eta Ander González, Gasteizen.\nGastronomiak Euskadin duen garrantziaren barruan, hornidura-azokek zeregin nabarmena betetzen dute. “Kontsumo arduratsu baten oinarria dira, kontsumitzaile gehienek tokiko eta Km0-ko produktu horrekin duten lehenengo kontaktua” gaineratu du sailburuak. “Azokek kontsumitzaileei hurbiltzen diete produktua eta herritarrekin konektatzen dituzte nekazariak. Sukaldaritza ezin da ulertu produkturik gabe, eta berau bultzatzeko modu hobeagorik ez da, sukaldea produktu horien sorburura eramatea baino”.\nGainera, sailburuak iragarri duenez, “horri gehitu behar diogu azokak ere Euskadi Gastronomika Produktuaren Klubera elkartu izana. Jatetxeek, tabernek, dendek eta beste establezimendu gastronomiko batzuek osatutako sare bat, irizpide jakin batzuk betetzen dituztenek eskakizunei eta konpromisoari dagokienez. Azokak ere izango dira hemendik aurrera sare horretako kide eta beren irudia indartzen jarraitzeko lagungarri izango zaiela espero dugu”.


Ardoa MugaGabe 2020 Programaren laguntzen upategi onuradunak irailan - HAZI. Landa, Itsasertz eta Elikagaien Sustapenta. Desarrollo Rural, Litoral y Alimentario\nHasiera | Berriak | Ardoa MugaGabe 2020 Programaren laguntzen upategi onuradunak irailan\nArdoa MugaGabe 2020 Programaren laguntzen upategi onuradunak irailan\nEbazpena, 2020ko irailaren 7koa, Fundación HAZI Fundazioko Zuzendari Orokorrarena Ardoa MugaGabe 2020 Programaren babesean eskatutako laguntzak onartu eta ukatzekoa.


***** Ctanfor Anti-Spam ***** – WordPress plugina | WordPress.org Euskara\n“***** Ctanfor Anti-Spam *****” software librea da. Ondoko pertsonek egin dizkiote ekarpenak plugin honi.\nItzul zaitez ***** Ctanfor Anti-Spam ***** zure hizkuntzara.\n5.2.11 (e)raino probatuta.


Lokatza garbitzeko momentua – Tropela.eus bloga\nLokatza garbitzeko momentua\nBidaltzailea:Inaxio Esnaola\t 2017-06-11 Utzi iruzkina Lokatza garbitzeko momentua bidalketan\nArtikulu askoren protagonista bilakatu da Mathieu Van der Poel gazte herbeheretarra. Lokatzetan lorturiko lorpenei esker maiz aipatu izan da. Hain zuzen ere, 2015ean munduko txapelduna izan zen ziklo-krosean, eta aurretik lorpen bera izan zuen junior mailan (2012 eta 2013an). Hori gutxi balitz, 2013an ere errepideko munduko txapelketa irabazi zuen, hau ere junior mailan.\n22 urte izateko palmares esanguratsua du Van der Poelek. Bereziki, sasoi honetan errepidean izandako garaipenek eragin dute bere abilezia azpimarratzera. Belgikako itzulian etapa bat irabazi zuen, esprintean Gilbert beteranoa gaindituta. Berriki, ordea, Frantziako Boucles de la Mayenne itzuliko sailkapen nagusia eta bi etapa eskuratu ditu.\nEtorkizun handiko txirrindularia izango dela diote aipatu artikulu horiek. Baliteke horrela izatea, erakutsi duen mailagatik. Lokatzetan, errepidean eta baita MTB modalitatean ere. Alemaniako Albstadt hirian lehiatutako Munduko MTB Kopan, bigarren sailkatu zen Nino Schurter suitzarraren atzetik. Sei aldiz izan da Munduko Txapelduna.\nVan der Poeli familiatik datorkio txirrindularitza. Zaletasuna, nortasuna eta ondarea. Raymond Poulidor handiaren biloba ez ezik, Adrie Van der Poelen semea da. Aita ziklo-kros txapelduna izan zen, eta Frantziako Tourrean bi etapa irabazi zituen.\nZiklo-kros denboraldian ondo baino hobeto moldatu ondoren (Superprestige txapelketan zazpi garaipen eta sailkapena, esaterako), errepiderako erregaia duela erakutsi du. Beonbank-Coredon taldearekin ari da denboraldia egiten, eta datorren sasoirako kontratua badu ere, ez litzateke harrigarria izango talde handiago batek fitxatzea.\nVan der Poel gora eta behera, Wout Van Aert gazte belgikarra ezin da aipatu gabe utzi. Ziklo-kros denboraldia bukatuta, errepidean dabil Verandas Willems-Credan taldearekin. Van der Poelek Gilbert garaitu zuen egunean, hirugarren sailkatu zen.\nPeter Sagan, Zdenek Stybar eta Lars Boom gisako txirrindulariek errepideari eman dioten bizigarritasunari segida eman ahal dioten ziklistak dira Van der Poel eta Van Aert. Horrela izan bedi.\nBidaltzailea:Inaxio Esnaola 2017-06-11 Hemen argitaratua:Gazteak, Txirrindulariak, ZiklokrosaEtiketak: Boom, Poulidor, Sagan, Stybar, van Aert, van der Poel\n#186 Tropela podcastak: 2017ko Suitzako Tourra\n25 urtez ihesean